Ўзбекларнинг дўстими дедингиз? « O'zbekiston ERK Demokratik Partiyasi\nЎзбекларнинг дўстими дедингиз?\n05 April 2012 - 10:50\nБундан бир неча кун олдин бир ҳурматли акамиз ва самимий дўстим билан суҳбатлашар эканмиз, шу дўстим бир гапни айтиб қолди:\n-Мана Станбулда Сурия халқи дўстларининг йиғилиши бўлаяпти. Улар бир орага келиб, Сурия халқига қандай ёрдам беришлари мумкинлигини муҳокама қилмоқдалар. Бу дунёда ўзбекларнинг дўсти йўқми? Нега ҳеч ким бизга ёрдам бермайди?\nҲурматли акамиз босиқлик билан аввало бутун халқларнинг, шу жумладан ўзбек ҳалқининг ҳам мутлақ Дўсти-Волийси Парвардигоримиз эканлигини айтди. Бу маънога албатта ҳеч биримиз эътироз билдирганимиз йўқ. Аммо дўстимиз айтмоқчи бўлган фикр инсоният иродаси ичида халқимизнинг дўстлари борми, йўқми, маъносини билдирарди.\nҲақиқатан ҳам, Ўзбекистондаги диктатура Суриядаги диктатурадан фарқ қилмайди. Ҳар икки давлатда ҳам инсон ҳуқуқлари паймол қилинмоқда. Ҳатто бу масалада Ўзбекистондаги аҳвол Суриядагига қараганда янада ваҳималироқдир. Ўзбекистонда ҳам Суриядаги каби мухолиф ҳаракатлар тақиқланган, мингларча бегуноҳ кишилар Каримов зиндонларида азоб чекмоқдалар, мингларчаси эса бу зулм тузумининг қурбони бўлиб кетди…\nАммо нега Суриядаги аҳвол БМТ муҳокама қилинади, 74 давлат бир орага келиб, Суриядаги диктатурани тугатишнинг йўларини излайдию, Ўзбекистондаги аҳволга ҳамма томошабин, ҳеч ким ҳеч нарса демайди?\nБу саволга жавоб бериш албатта осон эмас. Бу ерда айтадиган фикрларим, албатта, менга оиддир. Улардан тўғрилари ҳам, баъзилари эса нотўғри ҳам бўлиши мумкин. Менинг фикримча, аввало Ўзбекистон Сурия каби дунёнинг марказий ҳудудларида эмас, геополитик жиҳатдан бир “бурчакда” жойлашгандир. Иккинчидан, Ўзбекистон Сурия каби информацион “денгизида” ҳам жойлашмаган. Масалан, Сурияда инсонлар “Ал Жазира”, бошқа араб каналлари, Оврупо ахборот воситаларини кузатиб бориш имконига эга. Бизда эса бундай имкон чегараланган. Шунинг учун халқимизнинг Каримов диктатурасининг ваҳший башарасини таниб олиши унчалик ҳам осон бўлмаяпти. Яна ватанимиздаги аҳволдан дунё жамоатчилиги Суриядаги аҳвол каби яхши таниш ҳам эмас…\nБутун бу манфий омилларга қарамасдан, ўзбек халқининг умуман дўстлари йўқ, дейиш ҳам тўғри бўлмаса керак. Менимча, Марказий Осиё халқлари ўзларининг умумий қадарга эга эканликларини яхши тушунишади. Айниқса, бу халқлар ичида соф эътиқодли ва яхши ахлоқли инсонлар ўзларининг биродарлар эканликларини яхши тушуниб етадилар. Қолаверса, Туркия ва Ислом дунёсининг бошқа давлатларида ҳам халқимизга хайрихоҳ бўлганлар топилади.\nБу масаладаги энг муҳим нуқта аввало ўзбекларнинг ўзаро дўст бўлишларидир. Бундай дўстликнинг шарти эса илм, имон, яхшилик, умуминсоний тараққиётнинг мусбат жиҳатлари, инсон ҳуқуқлари ва адолат йўлида ҳамкорлик қилишдан иборатдир, дея ўйлайман.\nЙўлдош Абдулла ўғли, 5 апрель 2012 йил.


Қўқонлик қочқин экстрадиция қилиниши мумкин\nҚозоғистон бундан аввал ҳам ўзбекистонлик қочқинларни экстрадиция қилгани фаоллар норозилигига сабаб бўлган эди.\nҚарийб бир йилдан буён Ўзбекистонга экстрадиция қилиниши хавфи остида қолаётган ва келаси ойда озод этилиши кутилган Собир Носировни ҳибсда сақлаш муддати яна бир ойга узайтирилди. Ҳозирда Ғарбий Қозоғистон қамоқхонасида сақланаётган қўқонлик Собир Носиров Андижон воқеаларига алоқадорликда айбланиб Ўзбекистон расмийлари томонидан халқаро қидирувга берилган.\nҒарбий Қозоғистон вилоят суди Ўзбекистон фуқароси Собир Носировнинг экстрадиция иши юзасидан қамоқ муддатини бир ойга узайтирди. Асли қўқонлик қочқин келаси ой охирларида ҳибсда қўйиб юборилиши керак эди, лекин ҳибсда сақлаш муддати 26 июлгача узайтирилди.\nЎтган йилнинг июлида ҳибсга оилинган ўзбекистонлик қочқин ҳибсда жами бир йил ҳибсда қоладиган бўлди.\nБу маълумотни Озодликка тасдиқлаган вилоят суди расмийси Уралск миграция хизматининг Носиров Собирга қочқинлик мақомини бермаслик қарори устидан судга шикоят аризаси тушганини ҳам қўшимча қилди.\n- Носиров Собир Мансурович иши 7 май куни кўриб чиқилган. Унга нисбатан аллақачон кассация аризаси топширилди. Суд шу йилнинг 27 мартида чиқарилган қарорини ўзгартиришсиз қолдирди. Яъни, унга қочқинлик мақомини бермаслик қарори маъқулланди. Шунингдек, уни ҳибсда сақлаш муддати 12 ойгача, яъни 2012 йилнинг 26 июлигача узайтирилди, деди Ғарбий Қозоғистон вилоят суди вакиласи Озодликка.\nЎзбекистон расмийлари томонидан Андижон воқеаларига алоқадорликда гумонланаётган Собир Носиров Қозоғистоннинг Уралск шаҳар тергов изоляторида қарийб 10 ойдан буён сақланмоқда.\nСобиров 2011 йилнинг 23 июлида Россия ва Қозоғистон ўртасидаги “Сирим” чегара постини кесиб ўтаётганида “тасодифан” халқаро қидирувда экани аниқланган ва ҳибсга олинган, дейди ўзбекистонлик маҳбуснинг ҳимоясини таъминлаётган Инсон ҳақлари бўйича Қозоғистон халқаро бюросининг Ғарбий Қозоғистон вилояти бўйича раҳбари Павел Кочетков Озодликка.\n“Собировни ҳибсга олиб қозоқ ҳукумати икки ўт орасида қолди: қўйиб юборса – Тошкентнинг ғазабини қўзиши мумкин, бериб юборса – европалик ҳамкорлар билан муносабатлар ёмонлашиши мумкин”, дейди ҳуқуқ ҳимоячиси.\n- 2005 йилнинг май ойида у оиласи билан Нижний Новгород шаҳирга чиқиб кетган ва шу шаҳар атрофида хотини, бола-чақаси билан ишга жойлашиб олган. У ерда у ФСБ томонидан тўлиқ текширувдан ўтган, мутлақо қонуний яшаб келган ва ишлаган. Доимий яшашга рухсати бўлмагани учун вақти-вақти билан қайдини янгилаш учун Россиядан чиқиб келиб турган. Қизиғи, у Қозоғистонга бошқа “Илак” постидан ўтиб ҳам юрган. Бу сафар эса автомобилда Уралск шаҳридан 60 километр наридаги “Сирим” постида “қидирувда эканлиги” аниқланиб қолган, дейди Павел Кочетков.\nЮристнинг сўзларига кўра, Собир Носировнинг ўзи қидирувда эканини билмаган: бу маълумотни ҳуқуқ ҳимоячиларига Қўқон шаҳар Ички ишлар бошқармаси тасдиқлаб берган.\nУ, дея давом этади Павел Кочетков, Андижон воқеалари пайтида гўёки “конституциявий кучларга қаршилик кўрсатган” ва “ўз маошининг бир қисмини қўзғолончиларга ўтказган”ликда айбланиб қидирувга берилган.\n- Аслида у ҳеч нарса содир этмаган, чунки унга нисбатан айблов қарори чиқарилмаган. У гўё 2006 йилнинг 20 февралидан Фарғона шаҳар прокуратураси томонидан Ўзбекистон Жиноят Кодексининг 155-3 “а,б”, 159-3, 159-4, 244-3 “а,в”, 244-2 моддалари асосида қидирилаётган экан. Яъни унга жиноий уюшма тузиш ва қурол яроқдан ноқонуний фойдаланишдан тортиб Ўзбекистон конституциявий тузумига тажовузга оид айбловлар қўйилмоқда. Унинг ҳибсга олиниши кўплаб саволларни туғдираётгани ҳақида гапириб ўтирмайман. Айтишим мумкинки, Носировни ҳибсга олишнинг ўзи ноқонунийдир, дейди ҳимоячи.\n2011 йилнинг 26 июлида ўзбек қочқини бир ойга муддатга ҳибсга олиниши тўғрисида Уралск шаҳар суди қарори чиқарган. Қамоқхонадалиги пайтида Собиров қочқинлик мақомини сўраб маҳаллий миграция бўлимига мурожаат қилган, лекин рад жавобини олган.\n20 августда ўзига қўйилаётган айблар мутлақо асоссиз эканини айтаётган Носиров қамоқхонада очлик эълон қилган. Ҳуқуқ ҳимоячиларига кўра, Собировни халқаро қидирувга бериш тўғрисидаги ҳужжатларда кўрсатилган маълумотлар унинг паспортидаги маълумотлардан кескин фарқ қилади.\n1972 йилда Қўқон шаҳрида туғилган Собир Носиров судда 2012 ийлнинг 23 июлигача рафиқаси ва 4 нафар фарзанди билан Россияда яшаб келгани ва ўзига қўйилган айбловларнинг барчасини инкор қилишини айтган.\nНатижада, бир ойдан кейин ҳам Собир Носиров Ўзбекистонга бериб юборилмаган. Қозоғистон Бош прокуратураси БМТнинг расмий жавоби келгунга қадар Носировни қўшни мамлакатга бериб юбормаслик тўғрисида қарор қилган.\nҒарбий-қозоғистонлик ҳуқуқ ҳимоячиси Павел Кочетков Носиров Собирнинг экстрадиция иши юзасидан БМТнинг Инсон ҳуқуқлари бўйича қўмитасига мурожаат қилгани, уларнинг мурожаати жорий йилнинг 27 февралидан бери кўриб чиқилаётганини Озодликка маълум қилди.\n- Мен биламан, бундай ишларда Ўзбекистон фуқароларига типик айбловлар қўйилади, бир хил моддалар, фалон-фалон ташкилотларда аъзолик. Масалан, Собирни “акромийлар”га пул ўтказганликда гумон қилишмоқда. Унинг ҳатто ҳисоб рақами бўлмаган! Ишонамизки, бу иш яхшилик билан тугайди, дейди Озодлик билан суҳбатлашган Инсон ҳақлари бўйича Қозоғистон халқаро бюросининг Ғарбий Қозоғистон вилояти бўйича филиали директори Павел Кочетков.\n2011 йилнинг 9 июнида Олмаота ҳибсхоналарида бир йил сақланган 29 нафар ўзбек қочқини Ўзбекистонга экстрадиция қилингани ҳақида Озодлик хабар берган эди.\nЭкстрадиция қилинганларнинг барчаси ўзбек расмийлари томонидан халқаро қидирувга берилган бўлиб, улар Ўзбекистон расмийлари томонидан террорчилик хуружларига алоқадорлик, конституциявий тузумини ағдариш ва таъқиқланган диний ташкилотларда иштирок этиш каби оғир жиноятларни содир этганликда айбланган.


ШАВКАТ МИРЗИЁЕВНИНГ ТОШКЕНТ ШАҲРИ САЙЛОВЧИЛАРИ БИЛАН УЧРАШУВИ - 21ASR\nШАВКАТ МИРЗИЁЕВНИНГ ТОШКЕНТ ШАҲРИ САЙЛОВЧИЛАРИ БИЛАН УЧРАШУВИ\tPayshanba, 01 Dekabr 2016 14:45\t21ASR\tТадбиркорлар ва ишбилармонлар ҳаракати – Ўзбекистон Либерал-демократик партиясидан Ўзбекистон Республикаси Президентлигига номзод Шавкат Мирзиёев 24 ноябрь куни Тошкент шаҳри сайловчилари билан учрашди.\nУчрашувни номзоднинг ишончли вакили А. Ҳожибоев очди.\nТошкент шаҳри замонавий қиёфаси, йирик саноат корхоналари, муҳташам иншоотлари, илм-фан марказлари, сўлим боғ ва хиёбонлари билан дунёга машҳур. Тошкент мамлакатимизнинг асосий интеллектуал маркази, халқимизнинг фахри ҳисобланади. Пойтахтимизда 39 олий ўқув юрти, 47 илмий-тадқиқот муассаса ва марказлари фаолият кўрсатмоқда. 11 театр, концерт заллари, Ўзбекистон давлат консерваторияси, Алишер Навоий номидаги Ўзбекистон миллий кутубхонаси ишлаб турибди. “Ўзбекистон” халқаро анжуманлар саройи, Маърифат маркази ва бошқа кўплаб иншоотлар шаҳар кўркига кўрк қўшиб турибди.\nНомзоднинг дастурида мамлакатимизда барча соҳаларда олиб борилаётган кенг кўламли иқтисодий ва ижтимоий-сиёсий ислоҳотларни янги босқичга кўтаришнинг устувор йўналишлари белгилаб берилган. Саноатни диверсификация ва модернизация қилиш ҳисобидан иқтисодиётнинг рақобатбардошлигини ошириш, давлат ва жамият бошқаруви тизимини такомиллаштириш, мамлакатимиз иқтисодий қудратини мустаҳкамлаш ва жаҳон бозоридаги рақобатбардошлигини ошириш, кичик бизнес ва хусусий тадбиркорликка янада кенг эркинлик бериш, маҳаллий бюджетлар даромадини кўпайтириш каби масалаларга алоҳида эътибор қаратилган.\nМеҳнат фахрийси Т. Даминов, Ўзбекистон Республикасида хизмат кўрсатган артист Г. Мельникова, Олмазор туманидаги “Гузарбоши” маҳалла фуқаролар йиғини раиси Т. Эргашев, Қозоқ миллий маданият маркази фаоли Р. Қўширбоев, Ўзбекистон Республикаси Олий Мажлиси Қонунчилик палатаси депутати Э. Шукуров, ФИФА рефериси Р. Эрматов, Мирзо Улуғбек туманидаги “Катта Қорасув” маҳалла фуқаролар йиғинининг диний маърифат ва маънавий-аҳлоқий тарбия масалалари бўйича маслаҳатчиси Н. Жабборова, Олмазор туманидаги “Ачаобод” маҳалла фуқаролар йиғини раиси Х. Ҳикматов, Тошкент шаҳар “Камалак” болалар ташкилоти раиси Б. Мирзаев ва бошқалар мамлакатимизда амалга оширилаётган беқиёс ўзгаришлар пойтахтимиз мисолида ҳам яққол ифодасини топаётганини таъкидлади. Президент сайловига тайёргарлик миллий қонунчилигимиз ва халқаро демократик тамойилларга тўла мос равишда ўтаётганини қайд этди. Сайловчиларни 4 декабрь куни бўладиган Ўзбекистон Республикаси Президенти сайловида фаол иштирок этишга чақирди.


Бундан 10 йил аввал Онур дўстлари билан экзотик саёҳатга чиқиб, Африкага борди, у ерда фавқулодда ноқулайликларни бошдан кечирди. Бироқ маҳаллий аҳоли билан танишиб, ҳаёт тарзини ўрганиб, муаммоларига дуч келган Серҳат нафақат у ерни тарк эта олмаслигини сезди, бу одамларга астойидил ёрдам беришга киришиб ҳам кетди.\n«Африкага нисбатан ўзига хос муҳаббатим бор. Кўзларида миннатдорлик тўла болалар, уларнинг ота-оналари томонидан изҳор этиладиган ҳурмат ва шон-шараф, буларнинг барчаси мени бу юртга шу қадар боғладики, энди улардан ажралолмайман», дейди доктор Онур.\nУ аввалига Африкага таътил пайти сафар қиларди, кейин эса касалхонадан йилнинг ҳар қандай вақтида у ерга бориши учун рухсат берилди. Турклар бу ерга энди келган пайтлари маҳаллий аҳоли уларга анча эҳтиёткорлик билан қарашди, масофа сақлаб туришди. Бироқ вақт ўтиб, африкаликлар янги дўстлари билан яқинлашиб кетишди.\nШифокор ўз ватанида ишлаш осонроқ эканини эътироф этади: беморлар навбат билан, белгиланган вақтда келишади. Африкада эса шифокорлар анча қизғин муҳитда ишлашлари керак: тиббий ёрдамга муҳтож одамлар кўп, баъзилари врач қабулига кириш учун 100 километрлаб пиёда юриб келадилар, аввалдан қабулга ёзилмайдилар. Онур фаолият юритадиган ҳудудда, Африка қитъасининг кўплаб минтақаларида бўлгани каби, шаҳар автомобиллари деярли йўқ. Одамлар йўлкирага ҳам пул тополмайдилар.\nТуркиялик шифокор Африкада 150 дан ортиқ бепул жарроҳлик амалиётини ўтказди. Шу билан бирга, Серҳат ва унинг ҳамкасблари бир меҳнат сафари давомида анча ишни амалга оширадилар – Туркияда бунча ишни 6 ой давомида бажаришлари мумкин эди.\nОнур бу билан кифояланишни истамайди, чунки ҳали даволанишга муҳтож одамлар жуда кўп. Серҳат ўзига таниш мутахассисларни Африка халқига ёрдам беришга чорлайди. «Парвардигорнинг мадади билан бу иш мендан кейин ҳам давом этади» – дейди у.\nMore in this category: « Депрессия – янги аср ўлати Дубайда инсон ирсий ҳужайралари ўрганилади »


Давлат қарзлари рекорд даражага етди - Халқ сўзи\n15:20 13 Февраль 2019 Дунё\nБугунга келиб АҚШнинг давлат қарзлари 22,01 трлн. доллардан ошиб, тарихий рекордни қайд этди, деб ёзади “Ведомости” нашри ушбу мамлакат молия вазирлиги ҳисоботига асосланиб. Ўтган йилларда АҚШ давлат қарзлари 2,03 трлн. долларга кўпайган. Бунинг асосий сабабларидан бири 2017 йил декабрь ойида солиқларнинг пасайтирилиши билан боғлиқ.\nОлдинги президент Барака Обама пайтида давлат қарзлари бирданига 9 трлн. долларга ошиб кетганди. Дональд Трамп 2016 йил баҳор ойида давлат қарзларини келаётган саккиз йил ичида йўқ қилишга ваъда берганди.\nАҚШнинг 2018 йилги давлат қарзлари ЯИМнинг 78 фоизини ташкил этди. Агар ҳеч қандай ўзгариш юз бермаса, 2028 йилга келиб ушбу кўрсаткич ЯИМнинг 98 фоизига етиши мумкин.


АПЛ анонси. «Уэмбли»да Лондон дербиси\n15:45 / 19.08.2017\nБугун Англия премьер-лигасининг иккинчи туридан ўрин олган учрашувларга старт берилади. Tribuna.Uz «Уэмбли»да кечадиган дастлабки дерби, Манчестердаги ўзига хос кураш ва бошқа учрашувлар тафсилотига батафсил тўхталиб ўтади.\nАнглия премьер-лигаси 2-тур\n«Суонси» – «Манчестер Юнайтед» (19 август, Futbol TV, Матч! Футбол 1)\n«Манчестер Юнайтед» Премьер-лига доирасида «Суонси Сити»га қарши сўнгги уч учрашувнинг иккитасида ғалаба қозонган (1 дуранг), унгача эса кетма-кет уч учрашувда 2:1 ҳисобда ютқазганди. «Суонси» «Юнайтед»га қарши АПЛ доирасидаги барча 12 учрашувда бирор марта ҳам ўз дарвозаси дахлсизлигини сақлаб қола олмаган.\nУэльсликлар ўтган мавсумни ҳам қўшиб ҳисоблаганда сўнгги 6 учрашувдан буён мағлубиятга (4Ғ, 2Д) учрамай келмоқда. Жумладан «МЮ»га қарши ўтган мавсум сўнггида бўлиб ўтган учрашувда ҳам дуранг қайд этилган. Бу натижа жамоанинг 2013 йил январидан буён қайд этган энг яхши кўрсаткичи саналади.\nРомелу Лукаку янги жамоадаги икки дебют учрашувида гол урган бешинчи «МЮ» футболчиси (бунгача Ибраҳимович, Марсиал, Македа ва Саа АПЛдаги дебют икки ўйинида ҳам кетма-кет гол урган) бўлиши мумкин.\n«Суонси» таркибида ҳужумчиси Фернандо Льоренте (қўлини синдириб олган) майдонга туша олмайди. «Манчестер Юнайтед» эса Люк Шоу ва Эшли Янг хизматидан фойдалана олмайди.\n«Ливерпуль» – «Кристал Пэлас» (19:00, Futbol TV, Матч! Футбол 1)\nИкки жамоа ҳам барча мусобақалар доирасидаги сўнгги 10 учрашувда рақиблар дарвозасини ишғол қилиб келмоқда. «Ливерпуль» «Кристал Пэлас» ўртасидаги сўнгги 10 ўйинда ўртача ҳар бир ўйинда 3,9тадан гол киритилмоқда.\n«Кристал Пэлас» Премьер-лига доирасидаги «Энфилд»да кечган сўнгги учта учрашувда фақат ғалаба қозонган ва бугун, кетма-кет тўрт марта Ливерпулдан ғалаба билан қайтган илк жамоага айланиши мумкин. Кристиан Бентеке «Энфилд»да рақиб футболчиси сифатида уч ўйинда 5та гол киритишга муваффақ бўлган. Бошқа исталган жойдаги натижадан бу кўрсаткич яхшироқ саналади.\nСадио Мане «Кристал Пэлас»га қарши АПЛ доирасидаги сўнгги беш учрашувда 3 гол ва 1 голли узатма муаллифи бўлган.\n«Ливерпуль» ҳужумчиси Даниэль Старриж узоқ танаффусдан сўнг бу учрашувда майдонга тушиши мумкин бўлади. Филипп Коутиньо, Натаниэль Клайн ва Адам Лаллана жароҳати сабаб бу учрашувда иштирок этмайди.\n«Кристал Пэлас» эса ўйинни Вилфрид Заасиз ўтказади, аммо Йоан Кабай ва Жеймс МакАртур жароҳатидан тузалиб сафга қайтиши керак.\nСток Сити – Арсенал (21:30, Futbol TV, Матч! Футбол 1)\n«Сток Сити» «Арсенал»га қарши ўз уйида кечган сўнгги етти учрашувнинг фақат биттасида (3Ғ, 3Д, 1М) мағлубиятга учраган. «Арсенал» 2009/10 йилдан буён илк марта АПЛни кетма-кет икки ғалаба билан бошлаши мумкин.\n«Арсенал»га қарши энг кўп боши билан (9 марта) гол урган Питер Крауч сўнгги икки голини айнан bet365 стадиоинида киритган.\nАлександр Ляказетт кетма-кет икки дебют учрашувида гол урган «Арсенал» тарихидаги илк футболчи бўлиши мумкин.\n«Сток Сити» янги ҳужумчиси Хесе Родригес «Париж Сен-Жермен»дан ижара олинди ва бу учрашувда дебют қилиши мумкин. Қизиқ томони Хесенинг «Реал»даги фаолиятидаги нуқта қўйган машъум жароҳатни унга айнан бугун «Арсенал» сафида майдонга тушиши кутилаётган Сиёд Колашинац етказганди. Шу маънода бу учрашув икки футболчининг қайта учрашуви сифатида кичик интригани келтириб чиқариши мумкин.\nҚайд этиш керакки, «Сток Сити» таркибида Чемпионлар лигасида ғолиб чиққан 5 нафар футболчи бор. Булар Хесе Родригес («Реал» сафида), Боян Кркич ва Иброҳим Афеллай (иккиси «Барселона»), Шақирий («Бавария») ҳамда Флетчер («МЮ»).\nМезбонлар таркибида Ибраҳим Афеллай ва Стивен Айрлэнд майдонга туша олмайди. «Арсенал» Шкодран Мустафи ва Фрэнсис Коклен бу учрашувда сафга қайтиши мумкин. Пер Мертезакер эса юзидан олган жароҳати сабаб бу учрашувда иштирок эта олмайди. Шунингдек, Алексис Санчес майдонга туша олмаслиги аниқ. Санти Касорла узоқ вақтдан буён ўйнамаяпти. Лоран Косьелни эса дисквалификация қилинган.\n«Тоттенҳэм» – «Челси» (20 август, 20:00, Futbol TV, Матч! Футбол 1)\nБу «Уэмбли» стадионида бўлиб ўтадиган илк Англия премьер-лигаси илк учрашуви бўлади. Натижада АПЛ ўйинлари ўтказилган стадионлар сони 58тага етади.\n«Челси» «Тоттенҳэм»га қарши барча мусобақалардаги жами 178 ўйиннинг фақат иккитасида мағлубиятга (8Ғ, 7Д, 2М) учраган.\nАммо «Шпорлар» ўз уйида Маурисио Почеттино бошчилигида АПЛдаги барча Лондон дербиларини мағлубиятсиз ўтказмоқда. Жамоа ўз уйида кечган 13 Лондон дербисининг 9тасида ғалаба қозонган, 4 дуранг.\n«Челси» амалдаги чемпион сифатида АПЛни кетма-кет икки мағлубият билан бошлаган жамоа бўлиб қолиши мумкин.\n«Тоттенҳэм» таркибида Дэнни Роуз, Эрик Ламела ва Жорж-Кевин Нкуду жароҳати сабаб майдонга туша олмайди. Киран Триппьернинг иштироки ҳам сўроқ остида қолмоқда. «Челси» таркибида жароҳатдан тузалиб сафга қайтган Tиемуэ Бакайоко дебют қилиши мумкин. Педро ва Эден Азар тўлиқ соғайиб кетмаган ва бу учрашувда иштирок этиши сўроқ остида қолмоқда. Гари Кэйҳилл ва Сеск Фабрегас эса ўтган турдаги қизил карточка сабаб бу учрашувни ўтказиб юборади.\n«Манчестер Сити» – «Эвертон» (21 август, 23:55, Futbol TV, Матч ТВ)\n«Эвертон» «Манчестер Сити»га қарши АПЛ тарихидаг энг йирик ғалабасига ўтган мавсумда эришган (4:0).\n«Манчестер Сити» сўнгги олти учрашувдан буён ўз уйида «Эвертон»га ютқазмай келмоқда (3Ғ, 3Д).\nУэйн Руни АПЛдаги голлари сонини 200тага етказиб олиши учун яна битта гол уриши керак. 200 гол киритган футболчилар ичида фақатгина Алан Ширер «Сити» дарвозасига (11 гол) Рунидан кўпроқ (8 гол) уришга муваффақ бўлган\nСерхио Агуэро яна битта гол киритса, АПЛ тарихида европалик бўлмаган энг яхши тўпурарга айланади ва бу борада рекордчи бўлиб турган Дуайт Йоркни ортда қолдиради (ҳозирда унинг ҳисобида 123та гол бор).\n«Манчестер Сити» таркибида Илкай Гундўған ва Бенжамин Менди тўлиқ машғулотларга қайтган, аммо уларнинг майдонга тушиши сўроқ остида турибди. Фабиан Дельфда ҳам шу ҳолат.\n2-турда шунингдек яна 5 учрашув бўлиб ўтади:\nБёрнли – Вест Бромвич\nСаутҳемптон – Вест Ҳэм\n20 август, 17:30\nҲаддерсфилд – Ньюкасл\nЧелси Тоттенҳэм Англия премьер-лигаси


Аёлларни эъзозлаш халқимизга хос олижаноб қадриятдир (фото) — Фарғона шифокори\nФарғонада туни билан чироқлари ўчмайдиган бир маскан бор. Бу – Республика шошилинч тиббий ёрдам илмий маркази Фарғона филиалидир. Инсонларнинг ҳаётини сақлаб қолиш ҳамда уларга зарур тиббий ёрдам кўрсатиш учун шифокору тиббиёт ходимлари фидоийлик билан меҳнат қилмоқда.\nХалқимиз соғлигини асрашдек машаққатли ва айни дамда шарафли касб эгалари орасида хотин-қизлар кўпчиликни ташкил этади. Маълумотларга қараганда, бугунги кунда бу ерда 76 нафар аёл шифокор ҳамда 1 минг 500 дан зиёд ҳамширалар бор.\nЎрта тиббиёт ходимлари-тиббиётнинг том маънодаги таянчидир. Улар беморларга соғлик ва қувонч улашиш учун тинмай ҳаракат қилади. Мазкур филиалнинг қон-томир жарроҳлиги бўлими ҳамшираси Дилоромхон Тошпўлатова ўз касбини мукаммал эгаллаган. Олий маълумотли ҳамшира Андижон давлат тиббиёт институтини тамомлаб, 17 йилдан буён шу ерда ишлаб келяпти. Бўлимда ҳар куни неча-нечалаб оғир аҳволдаги беморларни ҳаётга қайтаради. Уларга Дилоромхон ширин сўзи, ақл-заковати билан малҳам бўлибгина қолмай, ўрта тиббиёт ходими сифатида бор билимига таянади, шифокорнинг кўрсатмаларига тўла амал қилган ҳолда ҳаракат қилади. Шунингдек, у ўрта тиббиёт ходимлари ўртасида бўлиб ўтадиган узлуксиз ўқишларда ўзининг тажрибаларни доимо ўртоқлашади. Изланишдан ҳеч қачон чарчамайди.\n– Биласизми, беморнинг соғлиги ёмонлашиб, аҳволи оғирлашганда ҳаётдан бутунлай умиди узилади, – дейди Дилоромхон. – Биз ҳар бир беморнинг жони омон қолиши, соғлиги қайта тикланиши учун ёрдамга ошиқамиз. Мен ўз касбим билан фахрланаман. Соғайиб, оиласи бағрига қайтган беморларни дуоси бизни янада садоқат билан ишлашга ундайди. Баъзан навбатчиликда оғир вазиятлар ҳам бўлади. Барчасига чидаб, бемор учун биринчи ёрдамни кўрсатишга ҳаракат қиламиз.\nҲар бир ҳамширанинг билими, шунингдек, маънавияти ҳам юқори бўлиши керак. Чунки у ҳар бир бемордан ширин сўзини, меҳрини аямаслиги, унинг ҳамма инжиқликларига чидаши, кези келганда унга меҳрибон она, ғамхўр опа ёки сингил каби эътиборли бўлиши керак. Д. Тошпўлатова ана шундай маҳоратли ҳамшира. У бахтли оиланинг бекаси. Турмуш ўртоғи билан икки нафар фарзандини камолга етказмоқда.\nБолалар қўшалоқ тан жароҳатлари бўлими ҳамшираси Мавлудахон Ҳасанова ҳам ўз касбининг устаси. У “Ҳамшира” кўрик-танловининг республика босқичи совриндори бўлган.\nБўлимда фаолият юритаётган ҳар бир тиббиёт ходимининг мақсади бир. У ҳам бўлса бемор болалар дардига тез фурсатда даво топиш. Бунинг учун билим, тажриба ҳамиша муҳим. Шунданми, шифокорлар билан бир қаторда ҳамширалар ўрни ҳам катта.\n– Болалигимдан уколдан жуда қўрқардим, – дейди М.Ҳасанова. –Аввалига ўқитувчилик касбини эгалламоқчи эдим. Бироқ дадам мени ҳамшира бўлишимни истади. Йўқ дея олмадим. Бугун иш фаолиятимдан розиман, шу касбни танлаганимдан афсус қилмайман. Эл дардига малҳам бўлиб, беморлар юзида қувончни кўрганда ҳамшира эканимдан завқ оламан.\nАксарият байрамларни оила даврасида эмас, шу ерда кутиб олишга ҳам тўғри келади. Бундан ҳеч қачон нолиган эмасман. Баъзи вақтларда бемор болаларга оналик меҳри билан қараш, ўша беморнинг онаси ўрнида ўзимни ҳис қилиш ниҳоятда оғир. Шундай бўлса-да, унинг дардига малҳам бўлиш учун барча ҳаракатларни қиламиз.\nХотин-қизларимиз орасида ўз ишига садоқат билан ёндашиб, оилада ҳам, жамиятда ҳам муносиб ўрин топа олганлар жуда кўп. Республика шошилинч тиббий ёрдам илмий маркази Фарғона филиалида ишлаётган хотин-қизлар эса инсон саломатлигини асрашдек масъулиятли вазифани сидқидилдан бажариб келяпти. Уларнинг жонсараклигига эса тасаннолар айтиш керак.\n← Бугун халқаро тиш шифокори куни\nРецептларни нотўғри ёзганга жиноий жавобгарлик жорий этилиши мумкин →\n18.05.2019 fsh.uz 631\n11.08.2020 fsh.uz 389


16:04 09.02.2017 (Янгиланган 16:22 09.02.2017)\nТОШКЕНТ, 26 сен - Sputnik. Ўзбекистон халқаро захиралари бўйича маълумот Халқаро валюта жамғармаси томонидан тасдиқланган методологияга мувофиқ шакллантирилади. Ушбу маълумотлар Марказий банк томонидан мунтазам равишда эълон қилинади.\nЎзбекистон халқаро захиралари 2020 йил бошига нисбатан 5,4 млрд. АҚШ долларига ёки 19 фоизга ошиб, 1 сентябрь ҳолатига 34,6 млрд. АҚШ долларини ташкил этди.\n2020 йил бошидан COVID-19 падемияси оқибатида жаҳон иқтисодиётида инқирозли ҳолатларнинг кузатилиши олтин нархининг 30 фоизгача кескин ошишига сабаб бўлиб, август ойида ўзининг тарихий энг юқори даражасига етди. Олтин нархларидаги бундай кескин ошиш суръати фақатгина 2008 йилдаги молиявий инқироздан кейинги даврда кузатилган.\nМазкур қулай шароитдан келиб чиқиб, Марказий банк томонидан август ойининг ўзида 2,5 млрд. АҚШ доллари миқдорида олтин экспорти амалга оширилган. Таъкидлаш жоизки, бунда халқаро захиралар таркибидаги олтин миқдорининг камайиши билан бир вақтнинг ўзида валюта активларининг мос равишда ошиши кузатилади. Бу каби амалиёт захираларнинг умумий ҳажми ўзгаришига таъсир қилмайди.\n"Нейтраллик" тамойилининг қўлланилиши натижасида халқаро захиралардаги монетар олтиннинг улуши деярли ўзгаришсиз қолмоқда. Жумладан, олтиннинг улуши 2018 йил 1 январь ҳолатига 50 фоизни ташкил қилган бўлса, бу кўрсаткич 2020 йил 1 сентябрь ҳолатига 54 фоизга етди, дейилади хабарда.


04 март 2021, Тошкент вақти: 11:17\nЎзбек зиёлилари ва амалдорлари Ислом Каримов қабри устида\n4 март оқшомида «Ўзбекистон» телеканали «Ахборот» дастури орқали берилган расмий хабарга кўра, матбуот орқали чиқишида Шавкат Мирзиёев: «Халқимиз ва халқаро ҳамжамият Ислом Каримов номини Жорж Вашингтон, Шарл де Голл, Мустафо Камол Отатурк сингари давлат ва сиёсат арбоблари қаторига қўяди», деб таъкидлаган.\nХабарда айтилишича, Ўзбекистон Мустақиллигининг 26 йиллига бағишланган байрамга қадар Тошкентда Ислом Каримов узоқ йиллар фаолият олиб борган Оқсарой қароргоҳи қаршисида Каримов ҳайкали ўрнатилади, Каримов номидаги илмий-маърифий ёдгорлик мажмуаси қурилади.\nШунингдек, Самарқанд шаҳри марказида ҳам Каримов ҳайкали ўрнатилиб, унинг яқинида музей ва атрофи фавворалар, майсазорларлар билан ўралган хиёбон бунёд этилиши айтилди.\nКаримовнинг яна бир ҳайкали эса у хизмат карьерасини бошлаган Қашқадарё вилоятининг Қарши тумани марказига ўрнатилиши хабар қилинди.\nҚарорга биноан, танловда иштирок этувчилар 2017 йилнинг 31 мартига қадар ўз лойиҳаларини тақдим этиши мумкин. Сўнгра 10 апрелгача давом этадиган кўргазма ташкил қилиниши ва тақдим қилинган лойиҳалар билан барча истовчилар танишиши мумкинлиги айтилган.\nАйни пайтда, Ўзбекистоннинг биринчи Президенти Ислом Каримовга ёдгорлик Москванинг Большая Полянка кўчасида ҳам ўрнатилиши режаланмоқда.


БОҒОТ - ТАДБИРКОРЛАР УЧУН ИМКОНИЯТЛАР ЮРТИ | bagatdistrict.uz\nБОҒОТ - ТАДБИРКОРЛАР УЧУН ИМКОНИЯТЛАР ЮРТИ\nБугун Боғот тумани ҳокими Шавкат Яхшибаев тумандаги тадбиркорлар билан самимий ва дўстона руҳда очиқ мулоқот ўтказди. Бугунги кунда тадбиркорлик ва кичик бизнесни ривожлантириш давлат сиёсатининг энг устувор йўналишларидан биридир. Президентимиз Шавкат Мирзиёевнинг сўзлари билан айтганда, «Биз фақат фаол тадбиркорлик, тинимсиз меҳнат ва интилиш орқали улкан тараққиётга, фаровон ҳаётга эриша оламиз».\nДавлатимиз раҳбарининг «Хоразм тажрибаси» бўйича берган кўрсатмаларидан кейин боғотлик тадбиркорлар янги ғоялари ва бизнес- режалари билан янгидан иш ўрни яратишларини ҳамда юрт ишини юрт ишқи билан мукаммал бўлишлиги ҳақида фикр билдирдилар. Бугун туман ҳокими билан бўлган мулоқотда ҳоким томонидан ҳар бир тадбиркор битта ташаббускор ёш тадбиркорни шогирдликка олиши бўйича таклифи тадбиркорлар томонидан қўллаб - қувватланди. Бугунги кунда туманимизда ҳам иқтисодиётнинг асосий бўғини ҳисобланган кичик бизнес ва хусусий тадбиркорликни жадаллик билан ривожлантириш, тадбиркорлар фаолиятини қўллаб-қувватлаш, уларнинг сафини янада кенгайтириш ва рағбатлантириш бўйича кенг кўламли ишлар амалга ошириляпти. Туман ҳокими Шавкат Яхшибаев туманда фаолият юритаётган тижорат банклари раҳбарлари олдига, уйма уй юриб янги лойиҳа ижодкорларини топиш юзасидан аниқ вазифаларни белгилаб берди. Бугун тадбиркорларнинг ҳар бир саволига туман ҳокими барча соҳа раҳбарлари билан жавоб берди ва мавжуд муаммоларни ўрганиб, бартараф этиш бўйича тармоқ жадваллари асосида тизимли ишлар юзасидан ҳар бир масъулдан ҳисобот сўради. Ҳоким учрашувда тадбиркорларни ҳар томонлама қўллаб - қувватлаш борасида уларнинг фикр ва мурожаатларини тинглади, мавжуд муаммоларни бартараф этиш, тадбиркорлигини янада кенгайтириш борасида таклиф ва тавсиялар берди.\nТуман ҳокими ташаббускор тадбиркорларни қўллаб-қувватлаб, «Бор бўлсин ташаббус, ўлмасин ташаббус» сўзларини бир неча бора такрорлаб ўтди. Боғот туманининг тадбиркорлар учун имкониятлар майдони бўлиб, тадбиркорлик субъектларининг сони ошишига, янги иш ўринлари яратилиб, ҳаётимизнинг янада обод ва фаровон бўлишига хизмат қилишдек шарафли ишга барчани ундади. Мақсадим, деди туман ҳокими, бугун энг қийналиб турган оилагача етиб бориб, тадбиркорларнинг ташаббуси орқали ҳар қандай муаммоларга аниқ ечим топишдир.\nДарҳақиқат, бугун туман ҳокими билан бўлган самимий мулоқотдан кейин ташаббускор тадбиркорларимизнинг юрагида шижоат, кўтаринки кайфият, юқори даромад олишга ишонч ҳисси яна бир карра юксалганига биз ҳам гувоҳ бўлдик.


Ҳиндистон шимолида жалалар ва ер кўчиши оқибатида 6 киши ҳалок бўлди\n18:14 / 09.08.2015\nЎтган кеча Ҳиндистоннинг шимолидаги Химачал-Прадеш штатида жалалар оқибатида юз берган тошқин ва ер кўчишлари оқибатида камида 6 киши ҳалок бўлди. Бу ҳақда қутқарув ишларини олиб бораётган Ҳиндистон Табиий офатларга жавоб берувчи миллий кучлари маълум қилди.\nҚутқарувчилар ўнлаб бедарак йўқолган одамлар ҳақида маълумотлар олмоқдалар.\nТошқинлар оқибатида 3 минг оила ўз уйини тарк этишга мажбур бўлган. Штатдаги 50 га яқин бино ва юзлаб гектар экин майдонлари сув остида қолди. Манали-Киратпур трассасининг бир неча қисми вайрон бўлган ва сув остида қолган.\nЁғингарчилик миқдори кескин равишда ортиб кетувчи муссон ёмғирлар мавсуми мамлакатда бир ой аввал бошланган эди. Охирги икки ҳафта ичида мамлакатнинг турли вилоятларида тошқинлар қайд этилмоқда. Дарёлар тошиши Химачал-Прадеш штатидан ташқари Гужорот, Джамму ва Кашмир, Уттаракханд ва Уттар-Прадеш штатларида ҳам содир бўлмоқда.\nҲиндистонда муссонлар мавсуми одатда сентябрь ўртасигача давом этади.


Жиззах истироҳат боғларида бузғунчиликни касбга айлантираётганлар (видео) » Жиззах вилояти ички ишлар бошқармаси расмий сайти\nЖиззах вилояти ички ишлар бошқармаси » ИИБ хабарлари » Жиззах истироҳат боғларида бузғунчиликни касбга айлантираётганлар (видео)\nМамлакатимизда юртбошимиз ташаббуси ва ғояси билан бир-бирини такрорламайдиган истироҳат боғлари, дам олиш гўшалари ташкил этилмоқда. Ўзбекистоннинг шаҳар-қишлоқлари таниб бўлмас даражада ўзгаряпти. Хусусан, сўнгги йилларда Жиззахда чирой очиб, дилини яйратадиган боғлар, хиёбонлар барпо этилди. Айниқса, гўзал манзара бахш этаётган фавворалар бу ерларга ташриф бюрувчиларга ўзгача роҳат улашяпти. Бироқ мана шундай обод гўшаларнинг қадрига етмай бузғунчилик қилаётганлар ҳам орамизда учраб турибди. Узоққа бормайлик умумий ер майдони 350 минг 700 квадрат метрбўлган Жиззах шаҳридаги “Ўрда” экологик маданият ва истироҳат боғи мисолида сўзимизни давом эттирсак. Тан олишимиз керакки, бу боғ нафақат вилоятимизда, балки, республикасизда камдан кам учрайдиган сўлим табиатли эканлиги билан ажралиб туради.\nШундай бўлсада бу ерда дилни хира қиладиган қўштирноқ ичидаги манзаранинг гувоҳи бўлдик. Айтмоқчи бўлганимиз, тасвирда кўриб турганингиздек бу жанговор ҳарбий техника воситаларининг макетига шикаст етказилган. Уларнинг ойналари синдирилиб, ўриндиқларига турли хил сўзлар билан ёзиб кетишган. Будай ножўя хатти-ҳаракат ила кимлар ўзини кўрсатиб қўймоқчи бўлишди экан? Ҳолат гувоҳига айлана туриб, бу қилмишни инсон боласи қилиши учун қанчайин шайтон ноғорасига ўйнаганини сезишимиз қийин бўлмади. Эътибор қилган бўлсангиз, вилоятмиздаги бошқа истироҳат боғларида ҳам бузғинчилик авж олганини сезишингиз мумкин. Ўзбекистон Республикаси Президенти 2017 йил 27 мартда “Атоқли давлат арбоби ва ёзувчи Шароф Рашидов таваллудининг 100 йиллигини нишонлаш тўғрисида”ги қароридан сўнг вилоятимизда Шароф Рашидов буюсти ва унинг қаршисида сўлим боғ яратилди. Шундан сўнг ҳиёбонга яқин жойда Ҳамид Олимжон ва Зулфияхоним ҳайкали ва чиройли боғ барпо этилди. Бугун ана шу гўшадаги ўриндиқлар муштимзўрларнинг кучи билан синдирилган. Ўриндиқ қотиргичлари ечиб кетилган. Айрим ноинсофлар эса ўриндиқларни тоза тутиш ўрнига турли хил ёзувларни ёзиб, ўзларича ишқий кечинмаларини тарих солномасига муҳрлашган. Бундан ташқари чиқинди солинадиган идишлар ҳам зуғум қурбони бўлган. Ачинарлиси, Шароф Рашидов ҳиёбонига яқин жойда тўпланиб қолган чиқидилар уюми бўлди. Мутасаддилар томонидан тозалик масаласига қандай баҳо берилаётганини ушбу тасвирларимиз орқали тасаввур қилишингиз қийин эмас. Аслида, бу каби қабиҳликларга қўл урганларга чора кўрадиган, камчиликларни бартараф этадиган ташкилотлар бор. Улар одатдагидек, жим. Балки, масъуллар муҳимроқ ишлар билан банддир, балки улар бошини оғритгиси келмаётгандир. Аммо бу чиқндилар орқали юқумли касалликлар тарқалиб кетадиган бўлса, айбдор беморнинг ўзи бўлиб чиқади, санитария-гигиена қоидаларига амал қоғозда бажарилиб келинаётган бўлади. Кези келганда айтишимиз керак, гап маданиятда, тарбияда. Сабаби, бизнингча тарбия кўрган, маданиятли киши Жиззах шаҳри марказида бўлмиш “Ёшлар шаҳарчаси”даги электр ёритгич лампаларини синдириб кетмасди. Улардан ўз мақсадида фойдаланиш учун ўғирлаб кетмасди. Лўнда қилиб айтганда, бу ердаги ўриндиқларга ҳам шикаст етказмаган бўларди.\nДавлат ва жамоат мулкига зиён етказишнинг қонун олдида жавобгарлигини қўя турайлик, сиз бундай ишларни қилаётган бўлсангиз, аввало виждонингиз олдида жавоб беришга ўрганинг.


Маълумки, Бош қомусимизнинг 43-моддасида “Давлат фуқароларнинг Конституция ва қонунларда мустаҳкамланган ҳуқуқлари ва эркинликларини таъминлайди” деб, 44-моддасида эса “Ҳар бир шахсга ўз ҳуқуқ ва эркинликларини суд орқали ҳимоя қилиш, давлат органлари, мансабдор шахслар, жамоат бирлашмаларининг ғайриқонуний хатти-ҳаракатлари устидан судга шикоят қилиш ҳуқуқи кафолатланади”, дея қайд этилган. Бу нормалар мамлакатимизда инсон, унинг ҳуқуқ ва эркинликлари ҳимояси сўзсиз таъминланишидан далолат беради.\nФарғона туманида яшовчи ҳамюртимиз Ҳамидахон Тўхлиева ҳам туман ҳокимлиги томонидан қилинган ноҳақликка учради-ю, ўзининг бузилган ҳуқуқини тиклаш юзасидан туман маъмурий судига мурожаат қилди.\nАслида воқеа шундай юз берганди. Бундан 18 йил муқаддам – 2000 йилда уй-жойга муҳтож фуқаролар қатори Ҳамидахон Тўхлиевага ҳам туманнинг “Миндон” ҚФЙ ҳудудидан 12 сотих ер майдони ажратиб берилган. Натижада у бирин-кетин бино пойдеворини қуйиш, сўнг уч хонали пахса уй қурилиши каби ишларни амалга оширган. Шу боис Фарғона туман ҳокимининг 2007 йил 6 августдаги 509-сонли қарорига биноан 3 хонали уй, айвон, ҳожатхона ва деворларга нисбатан Ҳ. Тўхлиеванинг мулкка эгалик ҳуқуқи белгиланиб, 1360 квадрат метр ер майдони доимий фойдаланиш учун бириктириб берилган. Қолаверса, унга бино-иншоотларга эгалик ҳуқуқини тасдиқловчи ТА 0646242-сонли ва ер майдонига нисбатан ОY 250171-сонли гувоҳномалар берилган. Аммо...\nЎтган 2017 йилнинг 17 апрелида туман ҳокимининг “Туманда аҳоли томонидан самарасиз фойдаланилаётган томорқа ва ер участкаларига муҳтож фуқароларга бериш тўғрисида”ги 603-сонли қарори қабул қилиниб, мазкур қарор асосида Ҳ. Тўхлиеванинг юқоридаги ҳовли-жойи ҳам туман захирасига қайтарилган. Кейин эса фуқаро Б. Исроиловга бериб юборилган.\nҲамида опа бўлса бундан ҳовли-жойнинг “янги эгаси” дастлабки қурилиш ишларини бошлагандагина хабар топган. Хабар топгану ҳайратдан ёқа ушлаган. Яъни қарор лойиҳасини тайёрлаган мутахассислар (туман комиссияси) ҳамда унга жимжимадор қилиб имзо чеккан туман ҳокимининг адолатсизлигидан хуноби ошган.\nКонституциямизнинг юқоридаги моддаларидан ташқари, Фуқаролик процессуал кодексининг 269-моддасида ҳам “Фуқаро ўзининг ҳуқуқлари ва эркинликларини бузадиган хатти-ҳаракатлар (қарорлар) устидан бевосита судга ёки бўйсунув тартибида юқори органга, мансабдор шахсга мурожаат қилишга ҳақли. Бўйсунув тартибидаги юқори орган ва мансабдор шахслар шикоятни бир ой муддат ичида кўриб чиқиши шарт. Агар фуқаронинг шикоятига рад жавоби берилса ёки у шикоят берган кунидан эътиборан бир ой ичида жавоб олмаса, шикоят билан судга мурожаат қилишга ҳақли” деб белгиланган. Бинобарин, Ҳ. Тўхлиева ҳимоячиси билан бирга туман ҳокимининг 2017 йил 17 апрелдаги 603-сонли қарорининг ўзига нисбатан қисмини ҳақиқий эмас деб топиш юзасидан Фарғона туман маъмурий судига даъво ариза билан мурожаат қилди.\nШуни алоҳида таъкидлаш лозимки, туман маъмурий судининг айни иш юзасидан бўлиб ўтган суд мажлисида манфаатдор шахс сифатида сўралган туман ҳокимлиги вакили К. Арзиқулова ва туман “Ермулккадастр” давлат корхонаси вакили М. Зокиров ҳамда гувоҳ сифатида сўралган, ҳовли-жойга қўшни бўлган фуқаролар Н. Тоҳиров ва С. Каримовларнинг кўрсатувлари эшитилди. Пировардида уларнинг барчаси Ҳамида Тўхлиеванинг ҳақ эканлигини тасдиқлашди. Бошқача айтганда, ер участкасини давлат захирасига олиш учун ҳеч қандай асос бўлмаган.\nЕр кодексининг 1-моддасига мувофиқ, ер умуммиллий бойликдир, Ўзбекистон Республикаси халқи ҳаёти, фаолияти ва фаровонлигининг асоси сифатида ундан оқилона фойдаланиш зарур ва у давлат томонидан муҳофаза қилинади. Ер тўғрисидаги қонун ҳужжатларининг асосий вазифалари ҳозирги ва келажак авлодларнинг манфаатларини кўзлаб ердан илмий асосланган тарзда, оқилона фойдаланиш ва уни муҳофаза қилишни, тупроқ унумдорлигини тиклаш ва оширишни, табиий муҳитни асраш ва яхшилашни, хўжалик юритишнинг барча шаклларини тенг ҳуқуқлилик асосида ривожлантириш учун шароит яратишни, юридик ва жисмоний шахсларнинг ер участкаларига бўлган ҳуқуқларини ҳимоя қилишни таъминлаш мақсадида ер муносабатларини тартибга солишдан, шунингдек, соҳада қонунийликни мустаҳкамлашдан иборат.\nАна шу асосларга таянган суд даъвони қаноатлантириб, Фарғона туман ҳокимининг 2017 йил 17 апрелдаги 603-сонли қарорининг Ҳ. Тўхлиевага нисбатан қисмини ҳақиқий эмас деб топиш тўғрисида ҳал қилув қарори қабул қилди.\nАфсуски, қонунни яхши билмаслик ёки уни менсимаслик каби ҳолатлар кундалик ҳаётимизда ҳали-ҳануз учраб турибди. Айниқса, давлат органи саналган маҳаллий ҳокимликлар томонидан бундай салбий ҳолатларга йўл қўйилаётгани жуда ачинарли. Негаки, давлат идорасида қонуннинг бузилиши фуқароларнинг амалдаги қонунларимизга нисбатан ишончини сўндириб, ҳафсаласини пир қилади.\nШунинг учун туман маъмурий суди томонидан ўтказилаётган сайёр суд мажлисларида ҳамда туман прокуратураси, жиноят ва фуқаролик ишлари бўйича судлар ҳамда туманлараро иқтисодий суди билан ҳамкорликда ташкил этилаётган тарғибот тадбирларида қонунчиликдаги янгилик ва ўзгаришлар, уларнинг мазмун-моҳияти хусусида батафсил тушунчалар бериб борилмоқда. Зеро, қонун устуворлиги таъминланган жамиятда тараққиёт бардавом бўлади.\nФарғона тумани маъмурий судининг раиси,\n2018 йил 29 июнь)


17 Ноябрь 20:15\nУтилизация йиғими қоидалари 2015 йилда қабул қилинган, шундан бери унинг қоидалари кўриб чиқилмаган. Ҳозирда бу масала жуда долзарб ва ижтимоий тармоқларда кўтарилмоқда.\n«Бу масала фаол кўтарилмоқда. 2015 йилда қамраб олинган ҳисоблаш методологиясини кўриб чиқиш керак. Бу даврда ҳам курс фарқлари, ҳам девалвация жараёнлари юз берди. Бугунги кунда утилизация йиғими параметрлари ўзгармади», — деди Б. Aтамқулов Парламентда журналистлар саволларига жавобан.\nУнинг сўзларига кўра, утилизация йиғими бозоримизни ҳимоя қилиш ва машинасозликни ривожлантириш учун керак.\n«Ҳозирда турлича фикрлар бор. Вақт ўтиши билан нефть ва хомашё тугаши аниқ. Хом ашёни сотмасдан, янги иш ўринлари ва юқори технологияли иш ўринлари яратмасдан туриб, импорт маҳсулотлардан қутула олмаймиз. Шу муносабат билан биз қайта ишлашга эътибор қаратишимиз керак. Ҳаммаси биринчи қадамдан бошланади», - деди Б. Aтамқулов.\n#Транспорт #Солиқлар #ҚР Индустрия ва инфратузилмаларни ривожлантириш вазирлиги


Бир қанча нервларнинг зарарланишига полиневропатия деб айтилади.\nЭтиологияси. Полиневропатия сабаблари жуда кўп бўлиб, уларнинг асосийлари 2-жадвалда келтирилган.\nПолиневропатиянинг асосий сабаблари ва турлари\n(М. Мументалер, Х.Маттле, 2007)\n– диабетик полиневропатия\n– уремик полиневропатия\n– жигар циррозида полиневропатия\n– гипотиреозда полиневропатия\n– подаграда полиневропатия\n– бошқа метаболик полиневропатиялар\nИнфекцион касалликларда полиневропатиялар:\n– дифтерияда полиневропатия\n– ботулизмда полиневропатия\n– паротитда полиневропатия\n– ОИТС да полиневропатия\n– боррелиозда полиневропатия\n– инфекцион идиопатик полиневропатия (Гийен-Барре синдроми)\n– инфекцион мононуклеазда полиневропатия\n– мохов касаллигида полиневропатия\nЭкзоген интоксикацияларда полиневропатиялар:\n– спиртли ичимликлар суиистеъмол қилганда\n– қўрғошин билан заҳарланганда\n– маргимуш билан заҳарланганда\n– таллий билан заҳарланганда\n– фосфорорганик бирикмалар билан заҳарланганда\n– фармакологик дорилар (изониазид ва ҳ.к.) билан заҳарланганда\n– турли газлар билан заҳарланганда\n– наслий мотор-cенсор невропатиялар\n– наслий сенсор-вегетатив невропатиялар\n– наслий атаксия-арефлексия (Русси-Леви синдроми)\n– оилавий амилоид невропатия\n– Фабри касаллиги\n– порфирияда полиневропатия\n– бошқа наслий полиневропатиялар\n– тугунли полиартериит\n– бириктирувчи тўқима касалликларида полиневропатиялар\nПолиневропатияларнинг бошқа турлари:\n– алиментар полиневропатиялар\n– эмлашдан сўнг ривожланган полиневропатиялар\n– хавфли ўсмаларда полиневропатиялар\n– В12 витамини етишмовчилигида полиневропатия\n– саркоидозда полиневропатия\nПолиневропатия учун неврологик симптомларнинг симметрик тарзда намоён бўлиши ва оёқ-қўлларнинг дистал қисмидан бошланиши хос. Этиологияси қандай бўлишидан қатъи назар барча полиневропатиялар қуйидаги симптомлар билан бошланади.\nСезги бузилишлари. Аксарият полиневропатиялар (айниқса, метаболик ва токсик) сезги бузилишлари билан бошланади. Сезги бузилишлари ва парестезиялар дастлаб оёқ-қўлларнинг дистал қисмида аниқланади. Қўл панжасига қараганда, оёқ панжаси кўпроқ зарарланади. Бармоқларда увишиш, чумоли юргандек бўлиш, ачишиш каби ёқимсиз сезгилар пайдо бўлади. Полиневропатиялар учун оғриқлар хос эмас. Ўткир бошланган полиневропатиянинг (масалан, Гийен-Барре синдромида) дастлабки кунлари оғриқ кузатилиши мумкин.\nОбъектив текширувларда сезги бузилишлари “пайпоқ ва қўлқоп” типида аниқланади. Дастлаб юзаки сезги бузилади ва у симметрик гиперестезия ёки гипестезиялар билан намоён бўлади. Гипестезиялар симметрик тарзда намоён бўлса-да, улар бир томонда кучлироқ, иккинчи томонда эса сустроқ ифодаланган бўлиши мумкин. Чуқур сезги бузилиши (мушак-бўғим, вибрация) кейинчалик пайдо бўлади. Дастлаб вибрация сезгиси, сўнгра бармоқларда мушак-бўғим сезгиси бузилади. Чуқур сезги ҳар доим ҳам бузилавермайди ёки касаллик чуқур сезги бузилиши даражасигача етмайди.\nҲаракат бузилишлари. Полиневропатияда ҳаракат бузилишлари сезги бузилишларига қараганда жуда кам учрайди, кеч вужудга келиб енгил ифодаланган бўлади. Албатта, мотор полиневропатиялар бундан истисно. Ҳаракат бузилишлари ҳам сезги бузилишлари каби, асосан, оёқларнинг дистал қисмидан бошланади. Ҳаракат бузилишлари кўпроқ перонеал гуруҳ мускулларида кузатилади. Шунинг учун ҳам полиневропатияларда оёқ панжаси осилиб қолишини кўп кузатамиз. Бемор оёқ панжасини юқорига бука олмайди, бармоқларини ёза олмайди. Кейинчалик мускулларда атрофиялар ривожланади. Атрофиялар, айниқса, оёқ панжасининг суяклараро мускулларида яққол кўзга ташланади. Ҳаракат бузилишлари ҳам худди сезги бузилишлари каби симметрик тарзда намоён бўлади. Ахилл рефлекс ҳам сўнади. Тизза рефлекси жуда кеч сўнади.\nВегетатив-трофик бузилишлар. Полиневропатияларда вегетатив-трофик бузилишлар кузатилади ва уларнинг қандай намоён бўлиши, аксарият ҳолларда касаллик этиологиясига боғлиқ. Масалан, диабетик ва инфекцион-токсик полиневропатияларда вегетатив-трофик бузилишлар тез ривожланади ва жуда кўп симптомлар билан намоён бўлади. Наслий полиневропатияларда эса вегетатив-трофик бузилишлар кам учраййди. Вегетатив-сенсор невропатиялар бундан истисно.\nВегетатив бузилишлар ҳам дастлаб оёқ-қўлларнинг дистал қисмида вужудга келади. Бу соҳаларда гипергидроз, акроцианоз, совқотиш, тери эластиклиги пасайиши, гиперпигментация, тирноқлар мўртлашуви ва синиши кузатилади. Кейинчалик терида, айниқса, оёқларда трофик яралар пайдо бўлади. Ярачалар ёрилиб уларнинг ўрнида некротик ўчоқлар вужудга келади. Бу жойларга инфекция тушса, тромбофлебит ривожланиши мумкин. Баъзида гангрена ривожланади.\nКечиши бўйича ўткир, нимўткир ва сурункали полиневропатиялар фарқланади. Ўткир полиневропатияда клиник симптомлар бир неча кун ичида ривожланади. Нимўткир полиневропатияда клиник симптомлар бир неча ҳафтадан 2 ойгача, сурункали полиневропатияда эса бир неча ой ичида шаклланади. Қайталаниб турувчи полиневропатиялар ҳам сурункали полиневропатиялар сирасига киради. Агар периферик нервлар билан биргаликда спинал илдизчалар ҳам зарарланса, “полирадикулоневропатия” атамаси қўлланилади. Полирадикулоневропатияда проксимал гуруҳ мускуллари кўпроқ фалажланади. Бунга Гийен–Барре синдромини мисол қилиб келтириш мумкин.\nЭнди турли этиологияли полиневропатиялар билан танишиб чиқамиз.\nҚандли диабетда периферик нервлар зарарланиши кўп учрайди. Диабетик полиневропатия патогенези асосини сурункали давом этувчи метаболик ва микроциркулятор бузилишлар ташкил этади. Шу боис диабетда йил ўтган сайин полиневропатия билан касалланганлар сони ошиб боради ва 80-100 % га етади. Гипо- ва гипергликемик ҳолатлар полиневропатия ривожланишини тезлаштиради.\nКлиникаси. Полиневропатия белгилари, одатда, симметрик тарзда юзага келади ва, асосан, сенсор, вегетатив ва ҳаракат бузилишларидан иборат бўлади. Ҳаракат бузилишлари кам учрайдт. Дистал типдаги симметрик полиневропатия диабет учун жуда хос. Оёқларнинг дистал қисмида дизестезия, парестезия ва кам ҳолларда оғриқлар пайдо бўлади. Неврологик текширувлар пайпоқ типида юзаки сезги бузилишларини кўрсатади. Чуқур сезги бузилишлари кейинроқ вужудга келади ва улар кучайган сайин сенситив атаксия ривожлана бошлайди. Пай рефлекслари, айниқса, ахилл рефлекс эрта сўнади. Бу пайтга келиб вегетатив-трофик бузилишлар ҳам кучаяди, оёқ панжасида трофик яралар шаклланади. Ҳаракат бузилишлари дистал мускуллар атрофияси ва гипотонияси билан намоён бўлади. Чуқур сезги бузилиши ва дистал амиотрофиялар оёқ бўғимлари деформациясига сабабчи бўлади, яъни диабетик артропатиялар ривожланади. Ушбу бузилишлар “диабетик оёқ панжаси” синдромини юзага келтиради. Артропатиялар шаклланишида бўғимларда кузатиладиган метаболик бузилишларнинг ўрни катта.\nДавоси. Метаболик ва микроциркулятор бузилишлар коррекция қилинади. Бунинг учун турли витаминлар (В1, В6, В12, Е, никотин кислотаси), тиоктацид, антиагрегантлар (пентоксифиллин) тавсия қилинади. Диабетик оғриқларни бартараф қилишда карбамазепин ва тебантин кўп қўлланилади. Трофик яралар ривожланмаслиги учун терини тоза тутиш ва улар ривожланган тақдирда, албатта хирургик муолажалар ўтказиб туриш зарур. Чунки, трофик яраларнинг катталашиб кетиши хавфлидир.\nДиабетик полиневропатия ривожланишида асосий омил метаболик бузилишлар бўлса, дифтерик полиневропатия ривожланишида – эндотоксемиядир. Демак, дифтерик полиневропатия – бу токсик полиневропатия. Касаллик патогенезини сегментар демиелинизация ташкил қилади, аксонлар эса зарарланмай қолади. Бироқ 2-4 ҳафта ўтгач, ремиелинизация жараёни бошланади ва деярли тўла тикланиш билан тугалланади.\nКлиникаси. Дастлаб краниал нервлар, айниқса, булбар ва кўзни ҳаракатлантирувчи нервлар зарарланади. Уларнинг клиник белгилари касалликнинг 3-5-кунлариёқ пайдо бўлади. Птоз, ғилайлик, диплопия, мидриаз, қорачиқлар фотореакциясининг пасайиши каби белгилар вужудга келади. Краниал невропатиялардан сўнг периферик полиневропатия ривожланади. Периферик полиневропатия 2 ҳафталардан сўнг дастлаб оёқларда, кейинчалик қўлларда пайдо бўлади. Демак, касаллик Гийен-Барре синдромига ўхшаб ривожланади. Баъзан бунинг акси рўй беради, яъни краниал невропатиялардан сўнг периферик фалажликлар қўлларда пайдо бўлиб, сўнгра оёқларга ўтади. Диабетик полиневропатиядан фарқли ўлароқ, дифтерик полиневропатияда оёқ-қўлларнинг проксимал қисми кўп зарарланади. Полиневритик ва радикуляр типдаги сезги бузилишлари кўпинча биргаликда намоён бўлади. Баъзан кучли ифодаланган сенситив атаксия кузатилади ва бу ҳолат дифтерик псевдотабес номини олган.\nКечиши ва прогноз. Дифтерияда периферик невропатиялар қай тарзда пайдо бўлган бўлса, шу тарзда орқага чекина бошлайди: дастлаб краниал нервлар функцияси тикланади, сўнгра оёқ-қўллардаги фалажликлар орқага қайтади. Тикланиш жараёни бир неча ҳафтадан бир неча ойгача давом этади. Бузилган функциялар деярли ҳар доим тўла тикланади. Оғир асоратлар жуда кам учрайди. Дифтерия учун ҳам ликворда оқсил-ҳужайра диссоциацияси хос бўлиб, у 2 ойгача сақланади.\nКлиникаси. Ботулизмда ҳам дастлаб краниал невропатия ва ундан кейин периферик полиневропатия ривожланади. Краниал невропатиялар дастлаб кўзни ҳаракатлантирувчи нервлардан бошланади ва тез орада булбар нервларга ўтади. Ботулизмнинг неврологик симптомлари дифтерияга ўхшаб тез, яъни касалликнинг 2-3-кунлари бошланиб 1 ҳафта ичида тўла шаклланади. Ботулизмда пайдо бўладиган неврологик симптомлар периферик нервларнинг зарарланиши ҳисобига эмас, балки ботулизм токсинининг бевосита синапсларга таъсири сабабли ривожланади. Ушбу токсин синапсларда медиаторлар алмашинувини бузади ва бунинг натижасида импульсларнинг нейронлардан мушакларга узатилиши тўхтайди. Шу боис ботулизм сабабли ривожланган фалажликларда рефлекслар сақланиб қолади ёки бироз сусаяди, холос. Мушакларда умумий гипотония кузатилади. Атрофиялар ва сезги бузилишлари кузатилмайди. Ботулизм клиникаси миастения клиникасига ўхшаб кетади. Касаллик, кўпинча, краниал полиневропатия билан тўхтаб қолади. Ликворда патологик ўзгаришлар аниқланмайди. Неврологик функцияларнинг қайта тикланиши 3-4 ҳафтагача давом этади. Касалликнинг оғир турларида ундан ҳам чўзилади.\nЭтиологияси. Асосий сабаби – буйракнинг сурункали етишмовчилиги. Периферик нервларда аксонопатия ва сегментар демиелинизация кузатилади.\nКлиникаси. Оёқ-қўлларнинг дистал қисмида дизестезия, парестезия ва турли оғриқлар пайдо бўлади. Увишиш, қичима ва болдир мушакларида crampi типидаги оғриқлар беморни доимо безовта қилади. Бу симптомлар кечаси кучайиб, худди “безовта оёқлар” синдромига ўхшаб намоён бўлади. Оғриқлар, шунингдек, буйрак етишмовчилиги авж олган пайтлари ҳам кучаяди. Касаллик зўрайган сайин мушак-бўғим ва вибрация сезгиси бузила бошлайди, ахилл рефлекс сўнади. Дистал мускулларда диффуз атрофиялар енгил типда намоён бўлади. Вегетатив-трофик бузилишлар, айниқса, терининг доимо қуруқ бўлиши, акроцианоз ва тирноқларнинг мўртлашиб синиши кўп кузатилади. Ташхис қўйишда беморнинг сурункали буйрак етишмовчилиги билан касалланганлиги, қонда мочевина ва креатинин миқдорининг ошиши ва ЭНМГ текширувларга эътибор қаратилади.\nДавоси ва профилактикаси. Режали тарзда гемодиализ муолажасини ўтказиб туриш ёки буйракни қайта ўтқазиш полиневропатиянинг олдини олади, беморнинг умумий аҳволини яхшилайди.\nЭтиологияси. Алкоголизмда неврологик бузилишлар кўп кузатилади. Уларнинг ичида полиневропатиялар алоҳида ўрин тутади. Полиневропатия ривожланишида спиртлик ичимликнинг периферик нервларга бевосита токсик таъсири, жигар ва буйрак фаолиятининг бузилиши сабабли организмда кузатиладиган сурункали метаболик бузилишларнинг ўрни катта. Сурункали алкоголизмда доимо В1 витамини етишмовчилиги кузатилади. Унинг етишмовчилиги энцефалопатия ва полиневропатия ривожланишининг асосий сабабларидан бири. Алкоголизмда ҳам полиневропатия ривожланиши аксонопатия ва сегментар демиелинизация билан боғлиқ.\nКлиникаси. Бошқа токсик ва метаболик полиневропатиялар клиникасига ўхшаб кетади. Оёқ-қўлларнинг дистал қисмида (айниқса, оёқларда) дизестезия, парестезия ва невропатик оғриқлар пайдо бўлади. Полиневритик типда сезги бузилишлари ва кучли вегетатив ўзгаришлар аниқланади. Оёқларда доимо фурункуллар пайдо бўлиб туради, кичик трофик яралар ривожланади. Оёқ терисининг қуруқлашуви, унда ярачалар пайдо бўлиши, депигментацияси, тери ёғости қатламининг кичрайиши ва дистал мускуллар гипотрофияси алкоголизмда кузатиладиган дистал полиневропатия учун жуда хос белгилар. Crampi типидаги оғриқлар, парестезиялар, қичималар юрганда ва кечалари кучаяди. Касаллик жуда оғир тус олиб симметрик тарзда дистал фалажликлар ривожланиши ҳам мумкин.\nРевматоид артритда невропатиялар, одатда, васкулитлар билан биргаликда намоён бўлади. Айнан васкулитлар компрессион-ишемик невропатиялар ривожланишига сабабчи бўлади. Нервлар ёнидан ўтадиган қон томирлар қалинлашуви, периваскуляр инфильтрация периферик нервларни босиб қўйиб компрессион-ишемик невропатияларни юзага келтиради. Шу боис бу касалликларда туннел невропатиялар кўп учрайди. Ревматоид артритларда бир неча нервлар ҳам зарарланиши мумкин. Гистологик ва ЭНМГ текширувлари периферик нервларда аксопопатия ва демиелинизация белгиларини кўрсатади.\nНеврологик бузилишлар, асосан, оғриқлар, парестезия ва гипестезиялар билан намоён бўлади. Вегетатив-трофик бузилишлар ҳам кўп учрайди, кейинчалик мускуллар атрофияси ривожланади. Беморларда деярли ҳар доим артрит ва васкулитларнинг клиник белгиларини кузатиш мумкин.\nХавфли ўсмаларда периферик нервлар зарарланиши кўп учрайди. Ўпка, сут бези ва ошқозон-ичак системасининг хавфли ўсмалари периферик мотонейронларда иккиламчи дегенератив ўзгаришларни юзага келтиради. Бунинг оқибатида периферик нервларда аксонопатия ва демиелинизациялар ривожланади. Хавфли ўсмалар бошқа аъзоларга метастаз бера бошласа, паранеопластик полиневропатиялар бир неча ой ичида шаклланади.\nКлиникаси. Оёқ-қўлларнинг дистал қисмида полиневритик типда сезги бузилишлари, мускуллар атрофияси ва пай рефлекслари арефлексияси ривожланади. Проприорецептив сезгининг бузилиши сенситив атаксияни юзага келтиради. Бу ўзгаришлар умумий кахексия фонида ривожланади, дистал мускулларда бошланган атрофиялар проксимал мускулларга ҳам тарқалади. Аксарият ҳолларда атрофик жараён барча скелет мускулларида параллел тарзда ривожланади ва периферик (атрофик) тетрапарез шаклланади. Барча пай рефлекслари пасаяди. Баъзида мускуллардаги атрофиялар пай рефлекслари пасаймасдан намоён бўлади. Бундай ҳолатлар паранеопластик амиотрофиялар деб юритилади. Паранеопластик полиневропатиялар сенсор, мотор ва сенсомотор полиневропатиялар кўринишида пайдо бўлади.\nЭтиологияси ва патогенези. Порфирия – порфирин алмашинувининг бузилиши билан кечувчи наслий касаллик. Аутосом–доминант типда наслга узатилади. Организмда гем биосинтези бузилиши ва тўқималарда (айниқса, жигарда) порфирин моддаларининг тўпланиши касаллик патогенезини белгилаб беради. Периферик нервларда аксонопатия ва демиелинизация ривожланади. Асосан, аёллар касалланишади. Эркакларда бу касаллик кам учрайди.\nКлиникаси. Касаллик қорин соҳасида ўткир оғриқ хуружлари билан бошланади. Шунингдек, тахикардия, артериал гипертензия ёки ортостатик гипотензия пайдо бўлади. Тезда ривожланган неврологик бузилишлар периферик полиневропатиялар билан намоён бўлиб, баъзан оғир тетрапарез даражасига етади. Асосан, мотор невропатиялар учрайди. Дистал ва проксимал мускуллар бир хил зарарланади. Полиневропатия белгилари ҳар доим ҳам симметрик тарзда намоён бўлмайди. Полиневропатик синдромлар ўткир руҳий бузилишлар, яъни галлюцинация, маниакал ҳолатлар, делирия ёки депрессия билан намоён бўлади. Баъзида эпилептик хуружлар ва кома ривожланади. Ўткир хуружлар ўтгандан кейин ҳам руҳий бузилишлар ва полиневропатия сақланиб қолади. Касалликнинг деярли ҳар доим ўткир абдоминалгиялар билан бошланиши беморни “ўткир қорин” синдроми ташхиси билан хирургик операция ўтказишгача олиб келади.\nПорфирияда краниал невропатиялар ҳам кўп учрайди. Диафрагмал нервлар зарарланиши нафас олишнинг бузилишига сабабчи бўлади. Касаллик, кўпинча, аниқланмай қолади ва аксарият ҳолларда ўлим билан тугайди. Ҳаёти сақлаб қолинган беморда бузилган функцияларнинг тикланиши бир неча ойгача чўзилади ва тўла тикланиш ҳар доим ҳам бўлавермайди. Сийдикда зудлик билан порфобилиноген миқдорини аниқлаш тўғри ташхис қўйиш имконини беради. Чунки порфобилиноген сийдик орқали кўп ажралиб чиқади.\nПорфирияда қуйидаги дориларни тавсия этиб бўлмайди. Аналгин, диклофенак, пиполфен, тавегил, карбамазепин, дифенин, валпроатлар, фуросемид, калций антагонистлари, трициклик антидепрессантлар, каптоприл, таркибида алюминий сақловчи дорилар, метоклопрамид, циметидин, сулфаниламидлар, цефалоспоринлар, эритромицин, изониазид, доксициллин, нитрофуранлар, трихопол, рифампицин, левомицетин, амиодарон, баклофен, бемегрид, кордиамин, никотинамид, теофиллин, циклофосфамид, оксибутират натрий, циннаризин.\nПорфирияда тавсия этиш мумкин бўлган дорилар. Парацетамол, аспирин, ибупрофен, кетопрофен, напроксен, кодеин, димедрол, супрастин, кетотифен, нейролептиклар, резерпин, бета-блокаторлар, тиазидлар, атропин, ранитидин, лоперамид, глюкокортикоидлар, инсулин, бигуанидлар, аминогликозидлар, пенициллин, тетрациклинлар, этамбутол, адреналин, диакарб, ацикловир, дигоксин, гепарин, дипиридамол, нитроглицерин, пиридоксин, токоферол, салбутамол, фолат кислотаси, леводопа дорилари, циклодол, пирацетам.\nҚўшилган: 16:34 / 16-04-2021 Ўқилди: 60


Глобал иқлим ўзгариши оқибатлари\nБирлашган Миллатлар Ташкилоти 2030 йилга бориб, глобал исиш туфайли жаҳон иқтисодиётига йилига 2 триллион АҚШ доллари миқдорида зарар етиши мумкинлигини маълум қилди.\nБу ҳақда “Independent” нашри хабар тарқатди. Бунга сабаб, жазирама одамларнинг ишлаш лаёқатига салбий таъсир кўрсатиб, иш самарадорлигини тушириб юбораркан. Прогнозларга кўра, бундан, айниқса, Ҳиндистон, Малайзия, Таиланд каби давлатлар нисбатан кўпроқ азият чекади.\nБуюк Британия иқтисодиётининг ривожланиши 2009 йилдан буён энг паст даражага тушди. “The Guardian” нашрининг маълум қилишича, бунда хизмат кўрсатиш соҳасидаги салбий ҳолат асосий омил бўлди.\nЎз навбатида, шу ойда ҳудудда ишлаб чиқаришнинг умумий индекси 47,4, ишбилармонлик фаоллиги кўрсаткичи 49,1 пунктга камайган. Экспертлар учинчи чоракда мамлакатда ялпи ички маҳсулот ҳажми 0,4 фоиз тушиши мумкинлигини билдиришмоқда.\nАҚШнинг ойна маҳсулотлари ишлаб чиқаришга ихтисослаштирилган “Corning” компанияси томонидан мобиль телефонлар экранлари учун инновацион қоплама яратилди.\nМахсус кимёвий аралашмали ушбу шиша жуда чидамли бўлиб, у билан ҳимояланган смартфон қарийб икки метр юқоридан ерга тушиб кетса ҳам, зарарланмайди.\nТадқиқотларга қараганда, ўтган йили дунё бўйича мобиль алоқа воситаларидан фойдаланувчиларнинг 85 фоизи ўз телефонларини қўлидан тушириб юборган.\nГерманиянинг “Mercedes-Benz” компанияси томонидан ҳайдовчисиз бошқариладиган автобус яратилди.\nМазкур транспорт воситаси “GPS” модули, махсус датчиклар, камералар ёрдамида ҳаракатланади. У бекатларда тўхтаб, йўловчиларнинг чиқиб-тушишини назорат қила олади, йўл қоидалари, светофор белгиларига риоя этиш имкониятига эга. Унинг энг юқори тезлиги соатига 70 километрга тенг. Ушбу ташаббусни ривожлантириш учун компания 2020 йилгача 200 миллион доллар инвестиция йўналтиришини маълум қилди.\nМазкур рукндаги бошқа мақолалар: « ШҲТ Тошкент саммити якунлари Францияда муҳокама қилинди\tМустақил Ўзбекистоннинг улкан ютуқлари эътирофи »


Президент автомобилсозлик саноатидаги камчиликларга эътибор қаратди\n12:30 / 16.01.2017\n14 январь куни Вазирлар Маҳкамасининг мамлакатимизни 2016 йилдаги ижтимоий-иқтисодий ривожлантириш якунларини ҳар томонлама таҳлил қилиш ҳамда республика ҳукуматининг 2017 йил учун иқтисодий ва ижтимоий дастури энг муҳим йўналишлари ва устувор вазифаларини белгилашга бағишланган кенгайтирилган мажлиси бўлиб ўтди. Унда Ўзбекистон Президенти Шавкат Мирзиёев сўзга чиқди ва бир қатор соҳалардаги камчиликларга диққатни қаратди.\nХусусан, давлат раҳбари бош вазир, “Ўзавтосаноат” акциядорлик компанияси бошқаруви раиси - Экспорт салоҳиятини ва машинасозлик, автомобиль ва электротехника саноатини ривожлантириш, маҳсулотларни стандартлаштириш масалалари комплексининг раҳбари Улуғбек Розуқуловга ҳайфсан берди.\n“Бош вазир ўринбосари У.Розуқулов раҳбарлик қилаётган Машинасозлик комплексида юзага келган аҳвол бизни жиддий ташвишлантирмоқда.\nСиз хусусий тадбиркорларнинг ўзи ташаббус кўрсатаётганидан қаноатланиб юрибсиз. Тармоқда эса ҳалигачазарур силжиш йўқ.\nСиз томонингиздан «Ўзстандарт» агентлиги раҳбарлигига тавсия қилинган А.Қурбонов номзоди ва унга нисбатан талабчанлик кўрсатилмагани туфайли соҳадааниқ иш ва якуний натижа бўлмади. Халқаро стандартлаштириш ташкилотининг 21 минг стандартидан атиги 13 фоизи мамлакатимизда жорий этилган, холос.\nтўртинчи – бутун стандартлаштириш тизимини тубдан қайта қуриш керак. Бундан кўзланган мақсад – мамлакатимизда ишлаб чиқарилган маҳсулотлар замонавий халқаро стандартларга жавоб бериши лозим”, - деди Ўзбекистон Президенти.\nАсакадаги заводда компакт кроссоверлар серияли ишлаб чиқарилиши бошланади\n«КАМАЗ» ва «Ўзавтосаноат» биргаликда юк машиналарини ишлаб чиқаради


Обзор · Ўзбек ва корейс тиллари орасидаги ўхшаш жиҳатлар\n12 February 2010 | рубрики: Интересно, Культура, Система образования и вузы, Статьи | Автор: Садыков Мурод\nУларни кузатиш жараёнида баъзи ўхшашликлар сабаби икки тилнинг ҳам бир оилага – олтой тиллар оиласига мансублигида деб ҳулоса чиқарган бўлсак, баъзилари чинданда ҳайратда қолдирди. Фикримиз исботини қуйидаги мисолларда кўришимиз мумкин.\n1. Ўзбек тилидаги қиёсий даражада “кўра” сўзи ишлатилади. Масалан, “У мендан кўра кўп ишлади”. Корейс тилида ҳам қиёслаш учун кўрмоқ феъли (“пўда”) ишлатилади. Буни ўзбекча “қараганда” билан яқинлаштириш ҳам мумкин. “Кыбунин на пўда мани илҳессойо”(юқоридаги мисолнинг таржимаси)\n2. Ажратиб кўрсартиш, танлов муносабатли гапларда “ичида” сўзини ишлатамиз: “Дўстларим ичида энг яхшиси”. Корейс тилида ҳам бундай гапларда “ичида” (“чунгэ”) сўзи қўлланилади. “Чингудил чунгэ кажанг чўайо”\n3. Айириб кўрсатиш учун “ташқари” деймиз. Корейс тилида ҳам айнан “ташқари”(“пакк”) сўзи ишлатилади. Масалан, “Бу ҳикоядан ташқари ҳаммасини ўқидим” дейиш учун “И иягипаккэ та илгоссойо” дейишади.\n4. Қўшма феъл ва кўмакчи феълли сўз қўшилмасини қўллашда ҳам бир хилликлар кўп. Масалан, қилиб кўрмоқ – ҳе пўда (кўрмоқ феъли), қилиб бермоқ – ҳе чуда, ёрдам бермоқ – тўва чуда (бермоқ феъли), қилиб келмоқ – ҳе ўда (келмоқ феъли), қилиб қўймоқ – ҳе нўтта (қўймоқ феъли), яхши кўрмоқ – чўаҳада (яхши сифати) ва ҳоказо.\n5. “чиқмоқ” кўмакчи феълли сўз қўшилмасини кўп ўринларда ишлатамиз. Масалан, “расм чиқмоқ”, “китоб чиқмоқ’, “радио ёки Тв.да чиқмоқ”, “ишдан чиқмоқ”, “овоз чиқмоқ” каби ўринларда корейс тилида ҳам “чиқмоқ’ феъли – “наўда” ишлатилади.\n6. “Дўсти устида ҳар нарсага тайёр” ёки “соғлиқ устида”, “оила устида” каби бирикмаларда “уст” предлогини ишлатяпмиз. Корейс тилида ҳам бу каби маъноларни беришда шу “уст” предлоги – “уви” (баъзида вихесо) қўлланилади.\n7. Яна ўзбеклар бирқанча нарсаларга нисбатан “бор” ва “йўқ” сўзларини ишлатишади. Масалан, “иш бор”, “вақт йўқ”. Кўпчилиик тилларда бундан бошқа бирикмалар билан тузилади. Корейс тилида эса айнан “бор”(итта) ва “йўқ”(оптта) сўзлари қўлланади. Вақт бор – шигани итта, шароит йўқ – киҳига оптта, ҳарорати бор – ёри итта, иш йўқ – ири оптта ва шу кабилар.\n8. “Бўлмоқ” феълини ҳам турли маънони касб этувчи гапларда қўллаймиз. Корейс тилида ҳам бўлмоқ феъли “теда” бир хил қўлланади. Масалан, “Ҳозир музқаймоқ бўладими?” – “ Чигим аисикрими темникка?”, “Соат 12 бўлибдику” – “12 шига тетгунйо”, “Кирсангиз бўлади” – “Наўшимён тейо”. Бундан ташқари ўзбеклар “Ҳўп”, “Розиман”, ёки “Келишдик” дейиш учун “Бўлди” сўзини ишлатишади. Корейслар ҳам бундай вазиятларда “Тессойо” дейишади.\n9. Айрим тилларда кўплик сонидан кейин келган от ҳам кўплик кўринишида бўлади, яъни “лар” қўшимчаси қўшилади. Маълумки, ўзбек тилида бундай эмас. “4 та одамлар” эмас, “4 та одам” дейилади. Корейс тилида ҳам шундай. “Сарами 4 мёнг” дейишади. Кўплик бўлишига қарамай “лар”(“дыл”) қўшилмайди.\n10. Чама маъносини беришда “бир-икки”, “уч-тўрт” дея сонларни қўшиб гапирамиз. Корейслар ҳам аниқ бўлмаган нарсани худди шундай қилиб “ҳан-ту”, “се-не” деб айтишади.\n11. Ўзбеклар миллий таомларидан бирини “ош” деб атайди. Лекин “ош” умумий таом маъносини ҳам англатиши мумкин. Корейсчада “паб” аслида пишган гуруч дегани, аммо “Овқат едим” демоқчи бўлганда ҳам шу сўз ишлатилади. (“Пабил могоссойо”)\n12. Холатни кучайтириш учун баъзан “ўлай деб” сўзини қўшиб гапирамиз. Корейслар ҳам бундай вазиятда “ўлмоқ”(“чукда”) феълини ишлатишади. “Қорним очиб ўлай деяпман” – “Пега кўпасо чуккессойо”.\n13. Ўзбеклар ўзига таниш бўлмаган кишисига, масалан, кўчадаги инсонлар ёки сотувчига “амаки”, “ҳола” деб мурожаат қилади. Корейслар ҳам нотаниш кишиларни амаки – “ажошши” ва хола – “ажумони” деб аташади.\n14. Шундай сўзлар ҳам борки, ўзбек ва корейс тилида бир хил талаффуз қилинади. Масалан, “ва” боғловчиси корейсчада ҳам “ва”. “Ёмғир ва қор ёғди” корейс тилига “Пи ва нуни вассойо” тарзида таржима қилинади. Ўзбек тилидаги “сув” сўзи эски корейс тилида ҳудди шундай талаффуз қилинган. Фақат корейс тилида “в” ҳарфининг йўқлиги (балки “ва”, “ве”, “вэ”, “вы”, “ви” бирикмаларининг борлиги) сабабли ёзувида “в” ёзилмайди. Сув ҳавзаси(бассейн) эса “суёнгжанг” дейилади. Бизлардаги «ҳақиқий» маъносини берувчи “чин” сўзи корейсларда ҳам “чин”. Корейслар “чин дўст”ни “чинын чингу” дейишади. “Чиндан” – “Чинчайо”, “Чин дил” – “Чин шил” вa шу кабилар. Ёки “қамоқ” – “кхамок”, “тўгарак” – “тўнгари”, “кавуш” – “кўмушин” сўзлари ҳам талаффуз, ҳам маъно жиҳатдан бир хил. 1\n15. Баъзида кучайтирув, таъкидлаш учун “-да” қўшимчасини қўшиб гапирамиз. Тошкент шевасида бу “-де” тарзида айтилади. Корейсчада ҳам айнан “-де”. Масалан, “Бозорга боргандимде” – “Шижангэ каннинде…”.\n16. Корейс тилидаги баъзи мақоллар сўзма-сўз таржима қилганда ҳам бир ҳил маънони беради, яъни уларда бир хил гаплар қўлланган. Масалан, “Ман самчан пўда каккаун иут инатда” – “Узоқдаги қариндошдан яқиндаги қўшни афзал”, “Пекжичандў матдилмённатда” – “Куч бирликда”, “Кири кири моинда” – “Тенг тенги билан”.\n17. Баландпарвоз гапирган, амалга ошмайдиган нарсаларни орзу қилган кишига нисбатан “Буни тушингда ҳам кўрмайсан” деймиз. Корейслар ҳам шу иборани қўллашади. “Игосыл кумэдў кужима”.\nҲали бу ҳаммаси эмас. Корейс тилини қунт билан ўргансангиз, бундан ҳам кўп “ажойибот”ларга дуч келасиз. Балки бу тилни ўрганишнинг қизиқлиги ҳам шундадир.


Муаммоларимизга нуқсонсиз муолажа истасак... - | Hizb-Uzbekiston.info\nHome›МАҚОЛАЛАР›Муаммоларимизга нуқсонсиз муолажа истасак…\nБиз ҳаётимиздаги кўплаб айбу нуқсонларни, адашиш ва хатоликларни, йўқотиш ва мағлубиятларни бошқалардан, деб билиб ўрганиб қолганмиз. Унинг ким бўлишининг қизиғи йўқ, у хоҳ биз учун қадрли инсон бўлсин, яқин ёки узоқ бўлсин фарқи йўқ. Нима бўлган тақдирда ҳам нохушликларда айблашимиз учун бундай инсонлар етарли.\nФикрлаб кўришимиз керак, биз айблардан ҳолимизми? Асло ундай эмас. Демак, ҳар бир инсоннинг айбу нуқсонлари бор. Бу айбу нуқсонларни баъзиларини шариатга итоат қилган ҳолда бартараф қилишга ҳаракат қилсак-да, баъзилари табиатимиз билан боғлиқ бўлиб, улар шариатда ҳам хато ҳисобланмайди. Тузата оладиганимиз нафсимиз билан боғлиқ бўлган бировнинг мулкига хасад қилиш, нафснинг истаги бўйича ҳаракат қилиш, кибр, нохолислик ёки адолатсизлик. Тузата олмайдиганларимиз ташқи кўринишимиз, касаллик ёки қазовий нарсалар ва шариат айб санамаган бошқа нарсалар. Лекин биз учун бундай нуқсонлар ҳам катта аҳамият касб этадигандек туюлади. Негаки, биз ўз нохушликларимизда албатта кимнидир айблашимиз керак.\nШунинг учун атрофимизга диққат билан эътибор берсак, муаммолар муолажа қилинаётганини эмас, аксинча қалашиб кетаётганини кўрамиз. Чунки ҳеч ким ўз нохушлигидан ёки аниқроқ айтганда, муаммосини муолажа қилиш учун ўзининг бажариши керак бўлган ишларини тушуниб олмаган. Асосий иш, кимнидир айблаш. Сиз бу хатолардан ўзингизнинг ҳиссангизни изланг, чунки ҳатто сиз ҳам айбу нуқсондан пок эмассиз. Агар ҳақиқатда муаммоларимиз муолажа бўлишини истасак, аввало, бу муаммонинг келиб чиқишидаги ўз улушимизни топайлик, шунда адолат қилган бўламиз ва бу муаммонинг ҳолатини тўғри англашимизга ҳам ёрдам беради. Бу ишдан сўнг кейинги босқичга ўтамиз.\nБиламизки, биз инсонлар нуқсонлардан пок эмасмиз. Демак, муаммоларимизга қанчалик чуқур ёндашиб уни тўғри тушуниб олмайлик, барибир биз берадиган ечим нуқсонли инсониятнинг ечими бўлиб қолаверади. У хоҳ профессор, олим бўлсин ё катта сиёсатчи, ҳукумат бошқарувидаги шахс бўлсин, фарқи йўқ, барчамиз инсонмиз. Шунинг учун муаммоларга нуқсонсиз ечимлар берилишини истасак инсонлардан эмас, нуқсонсиз манбадан излашимиз керак.\nҲаётимизда нуқсонсиз ечимлар мажмуи ҳам мавжуд. Бу бизнинг ҳаётимизни ёки яшаш тарзимизни тартибга солиш учун нуқсонларсиз бўлган Мукаммал Яратувчи томонидан берилган Ислом шариатидир. Исломда бугунги кунда муаммолар гирдобида қолган барча соҳаларнинг мукаммал ечимлари мавжуд. Агар биз Исломни тушуниб ўрганадиган бўлсак, унда бу муаммоларнинг гўзал ечимлари борлигига гувоҳ бўламиз. Ислом Буюк Яратувчи томонидан биз инсонларга ҳаётдаги барча муаммоларимизни муолажа қилиб, яшаш тарзимизни тартибга солишимиз учун Муҳаммад с.а.в га туширилган диндир.\nИнсонларнинг ҳаётдаги муаммолари ва бу муаммоларнинг келиб чиқиш манбаи Яхши ҳаёт сири Ақлсизликнинг кўриниши Муаммоларни тўғри фикрлаш ҳал қилади\nШом қўзғолони ҳам касал бўлиши мумкин Бироқ у Аллоҳнинг изни ила ҳаргиз ўлмайди


Ж.Сатторов Ўзбекистон агрокимёси йўналишида минерал ўғитлар самарадорлигини кўтариш бўйича бир қатор муаммоларни ечган олим. У ўғит қўллашда биринчи бўлиб қишлоқ хўжалиги экинлари навлари генотипик хусусиятларини ҳисобга олиш кераклигини илмий асосланган ва ўғит йиллик меъёрини аниқлаш бўйича тавсия ишлаб чиққан. Олим Ўзбекистон чўл зонасининг суғориладиган тупроқларида кузги буғдой етиштиришда ўғит бериш тизимини ишлаб чиқди. Уни Навоий вилояти Қизилтепа туманида синаб кўрилганда гектаридан олинадиган ҳосил 11-14 ц/га гача ошади. Ўсимлик кимёвий таркиби ва ҳосил ўртасида боғлиқлик топилиб, тупроқда юқори ҳосил шакллантирадиган озиқ муҳити яратиш мумкинлиги илмий асосланди, тупроқ эритмасини экиладиган қишлоқ хўжалик экинининг тури, навни озиқланишига мослаштириш усули ишлаб чиқилди.\nЛ.Ғафурова Республикада тупроқшунослик бўйича биринчи тупроқшунос-аёл фан доктори. У нафақат таниқли олима, тадқиқотчи, педагог, балки Ўзбекистон тупроқшунослик илмини, аграр фани ютуқларини фаол оммалаштирувчиси ҳамдир. Лазиза Ғафурованинг асосий тадқиқотларида Ўзбекистоннинг турли тупроқ – иқлим шароитларда тупроқлар генезиси, эволюцияси, географик тарқалиши, классификацияси, агрохимик, физик, физик-химик, биологик хоссаларини ўрганган хамда тупроқ унумдорлигини оширишда янги экологик соф ресурстежамкор агробиотехнологиялар тавсия этган ҳамда фермер, деҳқон ва томорқа хўжаликларида тарғибот, ташвиқот, илмий тавсияномалар татбиқ қилиш ишлари олиб бормоқда. Олима Докучаев номидаги тупроқшунослар жамияти Марказий Кенгаши, Халқаро тупроқшунослар жамияти, Халқаро аграр соҳаси олимлари уюшмаси аъзоси ҳамда Халқаро Экология академиясининг ҳақиқий аъзоси (академиги)дир. Л.Ғафурова “Олима” аёллар Республика уюшмаси бошқаруви аъзоси.


Пулмонология – Бухарский областной многопрофильный медицинский центр\nБўлим мудири олий тоифали шифокор, пулмонолог Тошов Собир Самадович.\nБухоро вилояти клиник касалхонасида1968 йил терапия ва гематология бўлими таркибида ўпка касалликларини ани?лаш ва даволаш учун 10-15 ўрин ажратилган.\n1974 йил вилоят клиник касалхонасида 60 ўринга мўлжалланган пульмонология бўлими ташкил ?илинган. Бу бўлимда 4та профил касалликлар: ўпка носпецифик касалликлари, аллергик касалликлар, касб касалликлари ва нефрологик касалликлар даволанган. Бўлим мудири лавозимига пульмонолог М.Султонов тайинланган.\nБугунги кунда пульмонология бўлими 22 та ўринга мўлжалланган бўлиб (2 ва 1 кишилик люкс палаталар), улардан 13 таси пуллик ва 9 таси бюджет асосида иш юритади. Бўлимда, хал?аро стандартларга мувофи?, даволаш ва диагностика услубларини ?ўллаш учун барча шарт-шароитлар яратилган. Хусусан, марказ маслахат ташхис поликлиникасида нафас олиш функциясини текшириш ма?садида очилган спирометрия кабинети фаолият кўрсатмо?да, бу текшириш усули ?озирги кунда, бронхлар патологиясини диагностикасида му?им а?амият касб этади.Бўлимлардиги о?ир ва кекса беморларни текшириш учун портатив спирограф хам мавжуд. ?ар бир ёто? жойи, ходимларни ча?иришга мўлжалланган, сигнализация тугмаси билан жихозланган.\nБўлимда фаолият олиб борадиган ю?ори малакали шифокорлар: Тошов С.С., Султонов М.Б., Ха??иев А.Т., Хожиева М.Я., Жалилов Б.А.\nБўлимда ?уйидаги пульмонологик касалликлар ташхисланади ва даволаниди:\nЎткир бронхит – бронхлар шилли? ?аватининг диффуз ўткир ялли?ланиши бўлиб, аксарият холларда инфекция таъсирида ривожланади ва йўтал (3 хафтагача давом этувчи, ?уру? ёки бал?амли) хамда нафас си?иши (кичик бронхлар зарарланганда) билан кечади.\nСурункали бронхит – бронхлар шилли? ?аватининг диффуз сурункали ялли?ланиши бўлиб, доимий ёки ва?ти-ва?ти билан йўтал билан бал?ам ажралиши кузатилади.\nЎпканинг сурункали обструктив касаллиги-йи?ма тушунча бўлиб, ўзида сурункали обструктив бронхит (90%) ва ўпка эмфиземасини (10%) бирлаштиради.\nБронхиал астма – нафас йўлларининг сурункали ялли?ланиши билан кечувчи касаллиги бўлиб, бронхлар гиперреактивлиги ва улар обструкциясининг тўли? тикланиши хамда нафас си?иши ва дискомфорти шаклидаги хуружсимон йўтал, ?ийин ажраладиган бал?ам, хуштаксимон нафас хамда хансираш каби клиник белгилар билан намоён бўлади.\nПневмония- турли хил этиологияли ва патогенезли, морфологик кўриниши хамда клиник кечиши бўйича инфекцияга бо?ли? ўткир (асосан бактерияли) касаллик бўлиб, ўпканинг респиратор бўлими шикастланиши, альвеола ичи ва интерстициал тў?ималарнинг экссудатив ялли?ланиши билан кечади.\nБронхоэктаз касаллиги- бронхларнинг ?айтмас патологик кенгайиши хисобланиб, инфекцияга бо?ли? ялли?ланиш жараёнининг ва?ти-ва?ти билан ?ўзиб туриши ва йўтал хамда йирингли бал?ам ажралиши каби клиник белгилар билан намоён бўлади.\nФиброзловчи альвеолит- сурункали, инфекцияга бо?ли? бўлмаган кучайиб борувчи ўпка касалликлари гурухи бўлиб, икки томонлам тар?алган альвеолалараро тўси? склерози, ялли?ланишли инфильтрат хамда диффуз фиброз шаклланиши ва о?ибатда ўпка-юрак етишмовчилиги ривожланиши билан кечади.\nСаркаидоз- ноани? этиологияли тизимли касаллик бўлиб, казеозсиз эпителиоид-хужайрали гранулёма шаклланиши ва шикастланган аъзо архитектоникасининг бузилиши билан характерланади. Саркаидозда 100% периферик ва висцерал лимфа тугунлари ва 80-86% гача ўпканинг зарарланиши билан кечади.\nЎпка гипертензияси- ўпка томирлари ?аршилигини кучайиб бориши хамда унинг артерияларидаги босимни ошиши хисобига хаво етишмовчилини юзага келиши.\nПлеврит- плевра варо?аларининг ялли?ланиши хисобланиб унда фибрин толаларнинг хосил бўлиши ёки сую?лик йи?илиши билан кечади.\nБўлимда ?уйидаги текшириш усуллари ?ўлланилади:\nПикфлоуметрия – функционал диагностика усули бўлиб, форсирланган (кучайтирилган) нафас чи?ариш авжининг энг баланд тезлигини ўлчаш.\nСпирометрия – таш?и нафас олиш тизими кўрсаткичларини текшириш усули.\nПровокацион синама – аллергия ривожланадиган жойга тў?ридан-тў?ри аллергеннинг юборилиши.\nКўкрак ?афасининг олд ва ён проекцияси рентгенографияси.\nКўкрак ?афаси аъзоларининг ренгеноскопияси.\nБал?амда сил таё?часини Xpert MTB / RIF усулида ани?лаш.\nБўлимда барча шифокорлар доимий равишда ўз малакаларини ошириб борадилар, илмий конференцияларда иштирок этадилар. Врачлар малака ошириш институти “Аллергология ва пульмонология” кафедраси ў?итувчи, профессорлари ва Республика пульмонология ва фтизиатрия илмий амалий маркази ходимлари билан узвий муло?от олиб борадилар.


Нуқтаи назар: "Ўзбекистоннинг бош муаммоси терроризм эмас, ўз сиёсати" - BBC O'zbek\nНуқтаи назар: "Ўзбекистоннинг бош муаммоси терроризм эмас, ўз сиёсати"\nБу хавотир ва савол янгилик эмас. Ғарб айни савол устида 25 йилдан бери бош қотириб келади. Жавоб эса ҳамиша, "йўқ, бундай хатар мавжуд эмас" қабилида эди.\nЎзбекистон "жангари исломчилар ўчоғи" деган "обрў"сига қарамай у ерда террорчи ҳужумлар камдан-кам рўй беради.\n1990-йиллар мобайнида ҳукумат мамлакатнинг демократик Конституциясини ёзишга кўмак берган сиёсатчиларни қамоққа ташлади, ёки мамлакатдан чиқариб юборди. 90-йиллар охирларида эса кўплаб масжидларни ёпди. Шу билан бирга, "Оллоҳ бизнинг қалбимиз ва юрагимизда" деган китобни нашр этди.\n1990- йилларда ҳукуматнинг асосий "балогардон"и "Ҳезбу Таҳрир" эди. Ташкилотнинг варақа ва китоблари ўзгача фикрловчиларнинг машина ва уйларига ташланиб, ҳибсга олиш учун "баҳона" сифатида ишлатилди.\nҲукумат намойишларни ташкиллаштиришда "Акромийлар" гуруҳини айблади ва куч ишлатиш лозим бўлганлигини таъкидлади. Лекин "Акромийлар" ўзбек давлат тарғибот машинасининг ҳосилидир.\nИШИД каби террорчи ташкилотлар ўзбеклар томонидан бошқарилмайди ва асосини ҳам ўзбек жангарилари ташкил этмайди. "Ўзбек террорчилар" дегани булар айнан Ўзбекистондан эканликларини ва мамлакатдаги вазият билан қизиқишларини ҳам англатмайди.\nЎзбекистонни ўзининг асосий эътибор марказига қўйган гуруҳлар эса кам. Масалан, "Ислом Жиҳоди Бирлашмаси" ёки анчайин заифлашган Ўзбекистон Исломий Ҳаракатини айтиш мумкин.


Дабдабали тўй эмас, никоҳнинг мустаҳкамлиги муҳим » JIZZAXCITY.UZ - Жиззах ахборот портали\n09:03, 22 февраль 2022\nФуқаролик ҳолати далолатномаларини ёзиш бўлимларида аҳолининг туғилиш ва ўлимни қайд қилиш, никоҳ, оталикни белгилаш, фарзандликка олиш, ажримлар билан боғлиқ холатларни умумий статистик рақамларда кундек равшан кузатиш мумкин. Ушбу рақамларни таҳлил қиларкансиз минглаб хонадонларда бахт, янги фарзанд қувончидан порлаб кетасиз. Гоҳида айнан шу статистика орқали кўнглингиз увишади. Мулзам қилади, ўйлантириб қўяди. Лекин бугун биз рақамлардан узоқ бўлмоқчимиз. Масала бошқа...\nДўстлик туман ФҲДЁ бўлими ҳамда туман оила ва маҳаллани қўллаб-қувватлаш бўлими ҳамкорлигида маҳаллаларда никоҳланувчи ёшлар ва уларнинг ота-оналари билан мулоқотлар уюштирилмоқда. Унда катта ҳаёт бўсағасида турган никоҳланувчи ёшлар, ажрим ёқасига келиб қолган оила вакиллари иштирок этяпти. Суҳбатлар давомида оилавий муносабатлар, ажрим ва қайнона келин муносабатлари тилга олинди. Саволларга мукаммал жавоблар берилди. Турли воқееликлар таҳлил қилинди.\nОила кодексининг 13-моддасига асосан, диний расм-русумларга биноан тузилган никоҳ ҳуқуқий аҳамиятга эга эмас. Фарзандга туғилганликни қайд этиш гувоҳномасини олиш учун ҳам ўртадаги никоҳ гувоҳномаси бўлиши шарт. Агар никоҳ шаръий бўлса фарзанд биринчи ўринда оталикка олиниб унинг туғилганлиги қонуний равишда қайд этилади.\nШаръий никоҳ билан яшаш холатлари ҳар йили деярли ўзгаришларсиз қолаётганининг асосий сабаби - ажримларнинг кўплигида. Бу икки масала эса бир-бири билан чамбарчас боғлиқ. Чунки ажрашиб уйланганлар ажрим узоқ жараён эканлиги учун иккинчи никоҳни деярли қонунийлаштиришмайди. Бундан ташқари, ажралишаётган оилаларнинг аксарияти судда ёки ФҲДЁ бўлимларида ўзаро келиша олишмайди.\nБизнингча, ажримларни жамиятда камайтириш учун асосий эътиборни никоҳга қаратиш лозим. Унинг қадр-қиммати имкон қадар ошириш лозим. Нега? Чунки бизда никоҳ арзонгаров бўлиб қолган. Асосий эътибор тўй ва тўйгача бўлган маросимларга қаратилади. Маросимлар биринчи ўринга қўйилади. Ким нимага қийинчилик билан эришса, уни шунчалар қадрлаши табиий, албатта.\n2022 йил январь ойида туман ФҲДЁ бўлими томонидан 5 та оиланинг ажрими расман қайд этилди. Вилоят миқёсида эса бу кўрсаткич 154 тани ташкил этган. Маҳаллаларда ўтказилаётган тадбирларда баъзи бир оилаларни яраштиришга ҳам муваффақ бўлмоқдамиз. Жумладан 2020 йилда 8 та, 2021 йилда 13 та оиланинг ажрими олди олинди.\nЭнг муҳими, бундай ҳолатларда нафақат ФҲДЁ бўлимлари, балки кенг жамоатчилик вакилларининг аралашувлари ҳам ўзининг самарасини бераётганлигини таъкидлаш жоиз.\nШаҳзода Муллабоева - Дўстлик туман ФҲДЁ бўлими мудираси


09:49 / 03.03.2017\nЗамонавий дунёда инсон ўз саломатлигига етарли эътибор бермай қўйгани бор гап. Аммо, бизнинг саломат бўлишимиз, аввало узоқ ва бахтли ҳаёт кечиришимиз кафолатидир. Нотўғри овқатланиш, экологиянинг ёмонлиги, доимий асаббузарликлар – булар инсон организмига салбий таъсир кўрсатадиган айрим омиллардир. Ўз умрингизни узайтириш ва уни сифат жиҳатидан янги босқичга қандай олиб чиқиш мумкин? Бир неча йиллардан сўнг, афсус чекмаслик учун ҳозирданоқ нима қилиш керак? Ҳаётдан баҳра олишни давом эттирган ҳолда, қандай қилиб соғлом бўлиб қолиш мумкин?\nСаломатликни сақлашда тўғри овқатланиш муҳим ўрин тутади. Таом билан биз жисмимиз учун зарур бўлган моддалар ва микроэлементларни қабул қиламиз. Организм хужайралардан иборат, нотўғри овқатланиш уларнинг сурункали “яширин очлигига” олиб келади, ўз навбатида, танани қуритади ва бизнинг соғлиғимизга салбий таъсир этади.\nБироқ, таом билан бирга фойдали элементларга бой қўшимча маҳсулотларни истеъмол қилишни сифат ва сон жиҳатидан назорат қилиш мураккаб вазифа. Масалан, C витаминни кунлик эхтиёжини қоплаш учун 4та йирик лимонни истеъмол қилиш керак. Албатта, буни амалга ошириш жуда қийин, шундай эмасми? Аммо, яхшихамки, бу масалани ҳал этишнинг муқобил йўллари ҳам йўқ эмас. Фойдали моддаларни тўлиқ таъминлаш вазифасини минераллар, витаминлар, толалар ва аминокислоталарнинг аралашувидан ташкил этилган биологик фаол қўшимчалар (БФҚ) уддалайди.\nБугунги кунда, биологик фаол қўшимчаларни ишлаб чиқариш бўйича мамлакатимизда ишлаб чиқарувчилардан бири “Super Elixir” компанияси ҳисобланади. У 2015 йилда Vчи авлод микронутриентларини бозорга чиқариши билан яхши танилган. Ушбу маҳсулот охирги 30 йил давомида аниқланган ажойиб бирикма - бета-глюканни ташкил этади. Бета-глюканлар инсон организмининг иммун тизими фаолиятини кескин кучайтириб, вируслар, бактериялар ва канцерогенлардан ҳимоя қилади. Антибиотиклар оламида пенициллин қанчалик муҳим ўринга эга бўлса, шунчалик иммунологияда бета-глюканлар ўрни муҳим.\n“Super Elixir” компанияси Малайзия, Россия, Жанубий Корея, Япония, Ҳиндистон ҳамда Хитой каби давлатлардаги турли хорижий корхоналар билан ҳамкорликни йўлга қўйган. Соғлиқни сақлаш, хасталикларни профилактикаси соҳасида бой тажрибага эга.\nБугунги кунда, “Super Elixir” компанияси эришган ютукларида тўхтаб қолмай, инсон саломатлигини янада мустаҳкамлаш ва турли ҳасталикларни олдини олиш мақсадида ўзининг изланишларини давом этмоқда.\n“Super Elixir” компанияси маҳсулоти даволаш хусусиятларига эгадир: иммунитетни кучайтиради, қондаги қанд миқдорини меъёрлаштиради, танадаги токсинларни чиқаради, аллергиянинг олдини олади, холестерин миқдорини камайтиради, қон айланиш тизимида тромблар ҳосил бўлишига йўл қўймайди ҳамда турли хил ўсимталар пайдо бўлишини бартараф этади. Шу билан инсон умрини узайтиради ва барвақт қаришга йўл қўймайди. Бу борада бир нарсани яхши англаш лозим, касалликнинг олдини олиш – бугун, айни дамда ўзингиз ва танангиз учун қила оладиган энг яхши ишдир.\n“Super Elixir” компания маҳсулотларини қуйидаги манзил бўйича харид қилиб, соғлом келажак сари дадил одимлашингиз мумкин:\nБектемир тумани, Олтинтопган кўчаси, 8-уй\nТелефонлар: 277 74 84, 200 99 55\nСаломатлик Super Elixir биологик фаол қўшимчалар


Хитой расмийлари Урумчига катта қўшин киритди\n22 май 2022, Тошкент вақти: 05:31\nХитой ҳукумати Шинжон Уйғур мухторияти пойтахти Урумчини тўлиқ назорат қилиш учун шаҳарга кўп сонли қўшин киритди.\nШинжонда бир неча кундан бери давом этаётган этник тўқнашувларда расмий манбаларга кўра, 156 одам ўлган. Урумчи коммунистлари етакчиси Ли Жи уйғурлар ва хан хитойликлар ўртасидаги тўқнашувлар учун масъул бўлган шахсларга ўлим жазоси тайинланиши ҳақида огоҳлантирди. Хитой расмийси ҳозиргача юзлаб киши қўлга олингани ва уларнинг аксари талабалар эканини айтди.\nАҚШда фаолият юритаётган Дунё Уйғур қурултойи раис ўринбосари Умар Қанот Озодлик радиосига берган интервьюсида чоршанба куни ҳукумат Урумчи ва бошқа шаҳарларга қўшимча куч киритганини айтди. Унга кўра, тўқнашувлар пайтида жароҳатланган уйғурларга тиббий ёрдам кўрсатиш ўрнига хавфсизлик кучлари уларни ҳибсга олиб, сўроқ қилмоқда.\nУмар Қанотга кўра, келгинди хан хитойликлар кўп яшайдиган туманларда истиқомат қиладиган уйғурлар ҳужумга учрашидан қўрқиб, кўчага чиқа олмай, тунда чироқ ёқмай, уйларида беркиниб ўтирибди.\nАйни пайтда чоршанба куни Туркия Шарқий Туркистон, яъни, Шинжондаги воқеаларга бефарқ қараб туролмаслигини билдирди. Бош вазири Ражаб Тоййиб Эрдўғон Анқара расмийлари бу масалани БМТ Хавфсизлик кенгаши муҳокамасига олиб чиқишини айтди.


Шошилинч хабар: Ўзбекистонда яна уч кишида коронавирус аниқланди | Qalampir.uz\nЖамият\t16 Март 00:55 50124\nЖорий йилнинг 15 март куни соат 06:00 ҳолатига кўра Ўзбекистонда коронавирус билан хасталанган илк бемор аниқланган эди. Бугун, 16 март куни соат 00:52 да Соғлиқни сақлаш вазирлиги мамлакатда коронавирусга чалинган яна уч бемор аниқланганини хабар қилди. Қайд этилишича, янги беморлардан икки нафари – коронавирусни юқтириб олган биринчи ўзбекистонликнинг фарзандлари.\n"Айни пайтда эпидемиологик суриштирув ҳамда касалликни тарқалиб кетмаслиги учун барча профилактик чора-тадбирлар тўлиқ амалга оширилмоқда. Назорат кучайтирилмоқда", дейилади ССВ хабарида.\nМаълум қилинишича, бемор билан бирга мулоқотда бўлган барча оила аъзолари ҳам республика Вирусология илмий текшириш институти клиникаси ётқизилган. Мутахассислар томонидан уларга тиббий назорат ўрнатилиб, ихтисослашган лаборатор таҳлилдан ўтказилган. Таҳлил натижалари беморнинг ўғли ва қизида коронавирус инфекцияси борлигини кўрсатган.\nШу йилнинг 15 март куни соат 05:15 да "Ўзбекистон ҳаво йўллари" Миллий авиакомпаниясига қарашли Истанбул – Тошкент йўналишидаги 274- рейс билан келган Ўзбекистон фуқаросида ҳам ушбу инфекция аниқланган.\nЛаборатор таҳлил республика Вирусология илмий текшириш институтида ўтказилган. Ҳозирда шифокорлар ва мутахассислар томонидан белгиланган стандартлар бўйича даволаш ва эпидемиологик суриштирув ишлари давом эттирилмоқда.\n07 Апрель 19:04 67625\n06 Апрель 20:50 51151\n06 Апрель 13:46 34634\n06 Апрель 07:35 33245\n06 Апрель 23:39 31613


Ўзбекистонда Рамазон ойининг бошланиш санаси ўзгарди | Ўзбекистон ва жахон янгиликлари\nЎзбекистонда Рамазон ойининг бошланиш санаси ўзгарди\nЎзбекистон 11 май 11:57 3 549\nБугун, 11 май куни Ўзбекистон мусулмонлар идораси мажлислар залида юртимизга Рамазон ойи кириб келиши ва уни тартибли ўтказиш бўйича матбуот анжумани ўтказилди. Анжуманда Дин ишлари бўйича қўмита раиси ўринбосари Нуримон Абулҳасан, ЎМИ раиси ўринбосари Абдулазиз Мансур, имом-хатиблар, журналистлар ва диний таълим муассасалари ходимлари иштирок этишди.\n«Kun.uz» хабарига кўра, йиғилишда Рамазон ойи фазилатлари ҳақида гаплашилди, ифторлик масаласида кимўзарга беллашмаслик сўралди.\nШайх Абдулазиз Мансур томонидан Астраномия институти илмий хулосаларига асосан Рамазоннинг биринчи куни 17 май куни бўлишини эълон қилган. Бу эълон бугун жума намозида имом-хатиблар томонидан аҳолига етказилади.\nЭл-юртимиз учун азалдан эзгулик, саховат, меҳр-шафқат рамзи бўлиб келаётган муборак Рамазон ойи муносабати билан сайт таҳририяти барчани табриклайди ва барчага эзгу ва хайрли амаллар ҳамроҳ бўлишини тилаб қолади.


ТЎСИҚЛАР БАРТАРАФ ЭТИЛАДИ, ТАКЛИФЛАР РЎЁБГА ЧИҚАРИЛАДИ\nУчрашувда кичик бизнес, хусусий тадбиркорлик ва фермерлик ҳаракатини жадал ривожлантиришга тўсқинлик қилаётган муаммолар ҳамда уларни келтириб чиқараётган сабаблар, тўсиқларни бартараф этиш бўйича тегишли таклиф ва тавсияларни ишлаб чиқиш масалалари қизғин муҳокама қилинди. Президентимиз Шавкат Мирзиёевнинг Вазирлар Маҳкамаси мажлисида қилган “Танқидий таҳлил, қатъий тартиб-интизом ва шахсий жавобгарлик – ҳар бир раҳбар фаолиятининг кундалик қоидаси бўлиши керак” номли маърузасида эришилган ютуқларни мустаҳкамлаш, мавжуд камчиликларни бартараф этиш юзасидан билдирилган фикрлари мулоқотнинг асосий мезони бўлди.\n- Ернинг ҳар қаричидан самарали фойдаланиш мўл ҳосил етиштиришни кафолатлайди, - дейди чироқчилик деҳқон Эштемир Умбиров. – Туманимиз миришкорлари қўлга киритаётган ютуқлар бунга мисол бўлади. Ушбу ҳудудда ҳар йили 20 минг гектардан ортиқ лалми ерларда таъми тилёрар эртачи тарвуз етиштирилади. Ҳосил маҳаллий харидорларга сотилиши билан бир қаторда чет мамлакатларга экспорт ҳам қилинмоқда. Айтмоқчиманки, мазкур полиз экини бизда қайта ишланмаяпти. Жаҳон тажрибасидан маълумки, тарвуздан шарбат олиш мумкин. Уни дунё талаблари асосида қайта ишлаб, қадоқласак, яна бир юқори қийматга эга экспортбоп маҳсулот пайдо бўлади.\nШунингдек, иштирокчилар тадбиркорга ер ажратиш, банклардан кредит олиш, маҳсулотни хорижга экспорт қилиш ҳамда бошқа турли масалаларда учраётган сунъий ғов ва тўсиқлар хусусида фикрлар билдиришди.\nМулоқот давомида ўртага ташланган муаммоларни тезкорлик билан жойида ҳал этиш, таклифларни партия депутатлик бирлашмалари, тегишли вазирлик, идора ва маҳаллий ижроия органлари билан ҳамкорликда амалга ошириш юзасидан йўл-йўриқлар ишлаб чиқилди.


Тасаввуф « Ўзбекистон Халқ Ҳаракати\nИхтиёр эркинлиги ахлоқий муаммо сифатида\nИхтиёр эркинлиги яқин-яқингача асосан фалсафий тушунча сифатида олиб қаралар ва ахлоқшуносликка доир илмий адабиётларда камдан-кам тилга олинар, унинг ўрнига эса, «ахлоқий танлов эркинлиги»- ибораси қ...\n“Бир одам денгиз бўйида яшаркан. ҳар ҳафта Жумъа куни Жумъа намозига бориш учун денгизнинг бу қирғоғига яёв икки соат йўл босиб келаркан. ҳар сафар икки соат аввал йўлга чиқиб, намоздан кейин ик...\nБугунги кунда “Саудия Арабистони қироллари” деганда тилида ва ташқи кўринишида мусулмонликларини эълон қилиб, аслида эса АҚШ, Исроил ва Европа Иттифоқи ҳукуматлари каби куфр доираларининг қўлларидаги ...\nМени ёшим 25 да, бундан 10 йил муқаддам дадам бир тунда йуқолиб қолдилар. Мен аям ва опам кўчада, ҳеч нимага тушунмай қолавердик. Кўп ўтмай оилани боқиш, кун ўтказиш менга қолди. Тунлари Самарқанд боз...\n“Туркия модел бўлиши мумкинми? (3) Таржимондан: Ушбу мақола муаллифнинг “Туркия модел бўлиши мумкинми?” номли икки мақоласининг хулосасидир. Ўзбекистонда ижтимоий сиёсий ҳаёт йўлига диктатура калити у...\nАндижонлик муаллим Кўпдан бери Тошкентга йўлим тушмаганди. Катта идораларга шикоят ташлаш важидан пойтахт ҳавосидан нафас олиш насиб этди. Ўзи бир қучоқ ариза билан келгандим. Ка-атта паннога и...\nСайтимизнинг азиз мухлисларига шоир ва сиёсатчи Муҳаммад Солиҳ тайёрлаган “Нақшбандия тариқати” китобини эътиборингизга ҳавола қиламиз....


Июн қирғини: Қиз бериб, қиз олган халқнинг бугуни... - BBC News O'zbek\nИюн қирғини: Қиз бериб, қиз олган халқнинг бугуни...\nТўлқинбек Турдибоев Би-би-си, Ўш\nҚирғизистон жанубида асрларки тўй ва азасини бегона билмаган ўзбек ва қирғизнинг қиз бериб, қиз олган пайтлари ҳам кўп бўлган.\nЎтган йилги қонли миллий низолар чоғида кўпчилик қатори ўзини ўзбек, қирғиз деб ажратмаган ана шундай оилалар ҳам жабр кўришди.\nЗўравонликларда қирғиз ўзбекни, ўзбек қирғизни айбларкан, ўзаро айбловлар қуда-андачилик ришталарига ҳам таъсир этмай қолмади. Қариндош-уруғлар орасига совуқчилик тушди.\nАммо этник тўқнашувлар ортидан бугун ҳам саноқли бўлса-да, яна бирга оила қураётган ўзбегу қирғизлар йўқ эмас.\nСобира ая Ўшнинг Қорасув туманидаги Сарой қишлоғида яшайди.\nҚирғизистон жанубидаги миллий низолардан кейин илк аралаш никоҳ тўйи ана шу аянинг уйларида бўлиб ўтди.\n“ 11 та фарзандим бор. Шундан учтаси ўғил. Тўнғич ўғлимга ўзбек хонадонидан келин олдим. Ҳаётлари яхши. Ҳозир пахта чопиғига кетишган,” дейди Собира ая менга.\nАя йўл кўрсатганларидек, мен ёш келинчак Зилолани пахта даласидан топдим. У чопиқ билан банд эди. Зилолани иш устида суҳбатга тортдим.\n“Ўзбек қирғиз, деб ажратиб ўтирмадим. Чунки бундан аввал бир-биримизни ҳеч қачон ажратмаганмиз. Буларнинг ҳаммаси июн воқеаларидан кейин пайдо бўлди. Мен ҳаммамиз мусулмонмиз, деб қараганман. Келин бўлиб тушганимдан кейин, телевидениедан мухбирлар келиб, ўзбек-қирғиз оила қурибди, ўзбек-қирғиз оила қурибди, деган гапни чиқаришди. Мен бунақа гапни билмасдим,..” дейди ийманибгина Зилола.\nСизларнинг оила қуриш қарорингизга қариндош-уруғларингиз, ота-онангизнинг муносабатлари қандай бўлди, деб уни суҳбатга тортишда давом этаман.\n“Йўқ, яқинларим ҳам қаршилик қилишгани йўқ. Улар ҳам худди мендек ўйлашади. Сен ўзбек, сен қирғизсан, деб ҳеч қачон ажратишмаган, аралашиб кетишган. Чунки маҳаллада аралаш яшаймиз. Энди, бирорта эси йўқ шундай деб айтмаган бўлса, бошқа ҳеч ким бундай демасди,” дейди у менга.\nМиллий низолар оилавий муносабатларингизга қайсидир маънода таъсир қилдими, деган саволимга эса, қатъий бўлмаса-да, “Йўқ, ҳеч сезмадим,” дейди. Ён-атрофдаги пахта чопиқ қилаётган дугоналари эса, "Уларни кечиролмайди," деб ўз фикрларини билдиришади.\nСуҳбатимизга Зилола билан ёнма-ён пахта чопиқ қилаётган опаси қўшилади.\n“Синглимнинг тўйи урушдан кейин бўлди. Аммо мен норози бўлмадим. Синглимни қирғизга бердим деб ҳеч қачон ачинмайман. Ўзбек, қирғиз азал-азалдан бирга яшаб келишган. Бундан кейин ҳам баҳамжиҳат яшашсин, уруш бўлмасин,” дея ният қилади Хадича опа.\nАралаш никоҳ қурганликлари учун маҳаллий ҳокимият янги оилага қарийб 2.000 АҚШ доллари миқдорида мукофот пули берган.\nМен агар сир бўлмаса, бу пулни нимага сарф қилдинглар, деб Зилоладан сўрайман.\n“Қайнота, қайнонам бундан анча аввал беш хонали уй солиб қўйишган экан. Аммо қаровсиз ётган экан. Шуни ремонт қилдирдик. Алоҳида кўчиб чиқдик,” дейди у.\nМен пахта даласидан йўлимни Сарой қишлоқ кенгашига соламан. Идорадагилар эса, ёш оилага бунча катта миқдордаги пул мукофотини қонли низолардан кейин миллатлараро тотувликни тарғиб этиш учун беришганини айтишади.\nАрслоннинг онаси, Зилоланинг қайнонаси бўлмиш Собира ая эса, келинидан мамнун:\n“Шунча йиллардан бери ўзбеклар билан аралаш яшаймиз. Кичкиналигимиздан мол боқиб, далаларда бирга юрганмиз. Яхши ёмон бўлган жойимиз йўқ эди. Бир-бирларига кўнгиллари бор экан, ўғлимга олиб бердим. Келиним яхши. Саҳар туради, уйларни йиғиштиради, кўча-куйни супиради,” дейди Собира ая.\nҚишлоқдагилар орасида Арслон билан Зилоланинг тўйидан кейин бундай тўйлар кўпайса керак, дегувчилар ҳам оз эмас.\nМаҳаллий масъулларга кўра, миллий низоларгача ўзбек-қирғиз оила қурибди, деб алоҳида рўйхатга олиш, бошқа қилиш, деган нарсалар бўлмаган.\nЧунки миллатлараро муносабатлар қай кўринишда бўлиш-бўлмаслигидан қатъиназар, бу икки миллат қадам-қадимдан қиз олиб, қиз бериб келишган.\nАммо зўравонликларда ҳар икки томон ҳам яқинларини бой беришган эмасми, бугун улар аксариятининг тўйу аъзаси ҳам бўлак.\nАввалроқ мен билан сўзлашишга рози бўлган аралаш оилалар эса, негадир сўнггига келиб суҳбатимизни яхши кунларга қолдиришни илтимос қилишди.\nАйрим ўзбеклар эса, миллатларини қирғиз, деб ёздириш учун умуман паспортларини ҳам алмаштиришмоқда.\nМен эса, энг сўнггида Зилоладан никоҳ тўйи акс этган бир нечта фотосуратларини олиб, Саройдан яна Ўшга қайтаман...